ŠOKANTNE TVRDNJE BRITANACA! Ruski špijun ukrao formulu Astrazeneke\nŠOKANTNE TVRDNJE BRITANACA! Ruski špijun ukrao formulu Astrazeneke\nAutor: Glas Javnosti 11.10.2021. u 13:45\nIzvori za Dejli mejl tvrde da je Rusija iskoristila špijuna kako bi ukrala formulu za Astrazenekinu vakcinu protiv koronavirusa. Formulu su ukrali da bi napravili svoju vakcinu sputnjik V i postali prva država koja je proizvela efikasnu vakcinu protiv kovida, tvrdi britanski portal.\nBezbednosni izvori na koje se poziva tabloid Dejli mejl tvrde da je moskovska "krtica" uspela da ukrade tajne podatke o vakcini – iako se ne zna da li je dokument bio u oksfordskoj laboratoriji ili u Astrazenekinoj fabrici, ili bočicu sa vakcinom i prokrijumčari ih van zemlje na dalje analize.\nNavodi se da je sputnjik V "sumnjivo sličan" Astrazenekinoj vakcini razvijenoj na Oksfordu.\nMinistar unutrašnjih poslova Dejmijan Hajnds nije želeo da komentariše pisanje medija. "Fer je pretpostavka da postoje neke strane zemlje koje konstantno pokušavaju da se dokopaju osetljivih podataka, uključujući komercijalne i naučne tajne i intelektualno vlasništvo", rekao je on.\nSKANDALOZNO! Hiljade vakcina bačeno u kanal, a nestalo još 5.000 paketa\nŠpijuni MI5 ranije su naveli da su ruski hakeri od marta 2020. godine više puta pokušali da izvedu hakerske napade na Oksford. Nekako u to vreme, britanski naučnici najavili su da su Oksford i Astrazeneka počeli da rade na vakcini protiv korone, poseća Dejli mejl.\nU aprilu prošle godine Oksford i Astrazeneka su saopštili da počinju prva testiranja na ljudima. Mesec dana kasnije oglasila se Moskva tvrdeći da su razvili svoju vakcinu, da bi u avgustu Putin u TV obraćanju rekao Rusima da je njihova zemlja pobedila u trci za vakcine i proizvela prvo cepivo protiv kovida 19.\nKasnije se, navodi britanski tabloid tradicionalno netrpeljiv prema Rusima, ispostavilo da sputnjik V funkcioniše na isti način kao i britanska vakcina. Ove su viralne vektorske vakcine, što znači da koriste drugi uspavani virus kako bi izvukli imuni agens koji onda uništava koronavirus.\nUSKORO NOVE VAKCINE! Testiraju se one PROTIV DELTA SOJA, a evo kada će se pojaviti na tržištu\nSled događaja ukazuje na to da je Moskva mogla da se dokopa formule tokom prvih testiranja na ljudima.\nPostavlja se pitanje ko bi mogao da bude "krtica", kao i da li su uhvaćeni.\nTabloid San prenosi da je britanskim ministrima rečeno da postoje dokazi da su špijuni koji rade za Kremlj ukrali nacrte kovid vakcine iz multinacionalne farmaceutske kompanije kako bi napravili svoju vakcinu.\nTorijevac Bob Sili, stručnjak za rusku politiku, kaže: "Mislim da moramo ozbiljno da se pozabavimo ruskim i kineskim špijunima. Bilo da je reč o krađi formule za Astrazenekinu vakcinu ili o ucenjivanju energentima, vreme je da se ozbiljno pozabavimo njima".\nKonzervativac Endru Bridžen dodaje: "Znamo da Britanija ima najbolje naučnike i istraživačke centre, ali Rusija verovatno ima najbolje špijune".\nRuska vakcina sputnjik prošla je dva klinička testiranja u Moskvi i rezultati tih testiranja su objavljeni u prestižnom magazinu Lanset, koji navodi da je ruska vakcina bezbedna i efikasna. Sa druge strane, zapadni naučnici smatraju da je broj testiranih bio previše mali da bi sa sigurnošću moglo da se tvrdi da je vakcina bezbedna.\nkrađaDejli mejlRuski špijunsputnjik VAstrazeneka\nLOPOV NA DELU: Pogledajte krađu na Zelenom Vencu (VIDEO)\nSRAMNO! Lopovi opljačkali crkvu u Kotežu na Đurđevdan, ukrali mošti svetitelja i krst patrijarha Pavla (VIDEO)\nMASOVNO KRADU KATALIZATORE! Lopovi ga skidaju za samo 30 sekundi, postoji način da se ZAŠTITE\nKRAĐA NA IZBORIMA U FRANCUSKOJ: Le Penova BRUTALNO OŠTEĆENA, jedan detalj u programu uživo otkrio neviđeni skandal (FOTO)\nRAZBILA STAKLO, NEŠTO UKRALA I POBEGLA! Pogledajte kako usred noći žena OBIJA AUTOMOBIL u Borči (VIDEO)


Tanjug 21. septembra 2021. 11:55\nNJUJORK – Vol strit (Wall Street), finansijski i poslovni centar na Menhetnu u Njujorku, uprkos pandemiji korona virusa i dalje privlači veliki broj turista, pa je u ovom centru ekonomskog života SAD, u kojem su sedišta važnih finansijskih institucija, kompanija, brokerskih kuća, i dalje veoma živo.\nU NJujorku je sada nešto bolja epidemiološka situacija, pa je na dnevnom nivou u proseku oko 1. 300 novozaraženih, hospitalizovanih 60 i desetak preminulih, a na nivou SAD oko 33.000 zaraženih i oko 300 preminulih.\nNa otvorenom od pre četiri meseca više nije obavezno nošenje maski, a za ulazak unutra u restorane i kafiće traže se sve više i potvrde o vakcinaciji ili PCR test.\nKada je reč o turistima i Vol stritu njih najviše interesuje skulptura bika, koja se tumači kao simbol agresivnog finansijskog optimizma i ekonomskog prosperiteta.\nVeruje se da trljanje nosa, rogova i bika, čija skulptura visoka 3,4 metra, duga 4,9 m, a teška 3.200 kilograma, donosi sreću, pa se turisti i dalje guraju okolo kako bi došli na red i uhvatili što bolji kadar za fotografiju ili snimak, dok se oni hrabriji penju na njega i hvataju za rogove.\nMeđutim, tokom jučerašnjeg dana, njujorška berza Vol strit je doživela svoj najgori trgovački dan u poslednjih nekoliko meseci, nakon spoznaje da se jedna kineska kompanija u sektoru nekretnina nalazi na ivici kolapsa, zbog čega su se investitori, analitičari i šira finansijska zajednica, sada „bacili“ na procenu situacije šta bi moglo uslediti.\nInače, tržište akcija u Sjedinjenim Državama zabeležilo je zapanjujući porast otkako je epidemija kovida-19 prvi put izbila početkom 2020. godine, dovodeći do porasta akcija.\nČak i uprkos pogoršanju situacije sa pandemijom, glavni indeks njujorške berze S&P 500 je ipak uspeo da dostigne rekordnu vrednost, čemu je potpomogao i priliv likvidnosti od strane američke Uprave federalnih rezervi (Fed).\nA onda su juče berzanski indeksi uknjižili zapanjujući pad, pokrenuvši seriju pitanja o tome da li je ovo možda početak korekcije cena deonica.


Širi indeks S&P 500 je porastao za 0,1 odsto, industrijski Dau Džons za osam poena ili 0,03 odsto na 25.549 poena, a tehnološki Nasdak je pao za 0,2 odsto, prenosi agencija AP.\nAkcije energetskih kompanija su prednjačile po rastu, pri čemu su deonice Ekson mobajla porasle za 1,6 odsto, a Ševrona za 1,7 procenata.\nMeksički i američki zvaničnici su tvrdili da su na ovonedeljnim pregovorima u Vašingtonu postigli napredak u uzajamnom trgovinskom sporu, a američki predsednik Donald Tramp je danas izjavio da mora biti napravljen "značajan napredak" kako bi se sprečilo uvodjenje početne petoprocente tarife na meksičku robu, koja bi trebalo da stupi na snagu 10. juna.\nAkcije na evropskim berzama su u popodnevnim časovima pretežno porasle, nakon što je Evropska centralna banka najavila da će odgoditi svoje prvo postkrizno povećanje kamatnih stopa bar do sredine naredne godine, obećavajući istovremeno velikodušne uslove u sklopu nove runde dugoročnih zajmova za banke.\nPanevropski indeks Stoxx 600 je porastao za 0,4 odsto, a londonski FTSE za 0,24 odsto, prenosi CNBC.\nMedjutim, nemački indeks DAKS je pao za 0,55 odsto, a francuski KAK za 0,47 procenata.


U trećem kvartalu prvi kubici gasa u brodskoj Rafineriji – Energetika.ba\nMinistrica za prostorno uređenje, građevinarstvo i ekologiju Republike Srpske Srebrenka Golić razgovarala je danas s članovima delegacije Rafineri\nMinistrica za prostorno uređenje, građevinarstvo i ekologiju Republike Srpske Srebrenka Golić razgovarala je danas s članovima delegacije Rafinerije nafte Brod a.d i hrvatske kompanije Kroduks (Crodux) plin, s kojom Rafinerija ima sklopljen ugovor o snabdijevanju gasom i potpisan sporazum o izgradnji direktnog gasovoda.\nPredstavnik Rafinerije nafte Brod Andrej Galicki je obavijestio Golić da su građevinski radovi na izgradnji unutrašnje infrastrukture prirodnog gasa u najvećem dijelu završeni, te da je planirano da prvi kubici gasa kroz direktni gasovod u Rafineriju uđu u trećem kvartalu ove godine.\nNa sastanku u Banjoj Luci je predstavljen obim projekta gasifikacije Rafinerije nafte u Brodu, kao i rezultati ispitivanja stanja mosta preko Save, koji sada služi isključivo kao nosiva konstrukcija cjevovoda.\nIspitivanja stanja produktovoda od Slobodnice (RH) do Rafinerije nafte Brod su pokazala da prenamjena postojećeg produktovoda u gasovod predstavlja rješenje koje je građevinski najjednostavnije, najprihvatljivije s aspekta zaštite životne sredine i najbrže izvodljivo.\nMinistrica Golić je naglasila da podržava sve projekte koji doprinose smanjenju uticaja industrijskih prostrojenja na životnu sredinu, te podsjetila da je Ministarstvo već izdalo građevinsku dozvolu Rafineriji nafte Brod za izgradnju unutrašnje infrastrukture prirodnog gasa.\n-Radi pojednostavljivanja postupka i brže realizacije projekta, Ministarstvo za prostorno uređenje, građevinarstvo i ekologiju će, u skladu sa pozitivnim zakonskim propisima i dosadašnjom praksom, dati saglasnost nadležnom organu u Republici Hrvatskojda izda odgovarajuće dozvole za sanaciju mosta i prenamjenu i sanaciju produktovoda. Takođe, u skladu sa svojim nadležnostima, pomoći ćemo da se obezbijede potrebne saglasnosti nadležnih organa na nivou BiH – rekla je Golić.


Predsednici opština Glišić i Miljković sa direktorom “Srbijavode” obišli poplavljena područja - juGmedia\nUgrožene u poplavljenim područjima na teritoriji opštine Bela Palanka obišli su predsednik opštine Ub Darko Glišić i direktor JP ‘’Srbijavode’’ Goran Puzović sa predsednikom opštine Bela Palanka Goranom Miljkovićem i tom prilikom posetili naselje Murica i područje gde je dolazilo do izlivanja reke Nišave.\nNaselje Murica poplavljeno je u utorak 12. januara nakon što je došlo do izlivanja reke Nišave kada je u kućama prodrla voda i napravila veliku štetu. Tokom razgovora sa predsednikom opštine razgovarano je o daljim zajedničkim aktivnostima na sanaciji kritičnih tačaka na Nišavi.\nReka Nišava spada u kategoriju voda prvog reda i u nadležnosti je JP ‘’Srbijavode’’. Direktor Puzović je istakao da je JP ‘’Srbijavode’’ odmah reagovalo i poslalo ljude na teren.\n‘’Dogovorili smo se sa predsednikom Miljkovićem da inženjeri obiću teren u naselju Murica, Crvenoj Reci i Dolcu i daju predlog za sanaciju i izvođenje hitnih radova kako bi podigli stepen zaštite od eventualnih poplava i zaštitili stanovništvo“, kazao je Puzović i podsetio da je u prethodnih nekoliko godina na preko 600 lokacija u celoj Srbiji reagovalo preduzeće Srbijavode i realizovan je veliki broj projekata.\nPrema njegovim rečima na teritoriji opštine Bela Palanka uradili su projektno tehničku dokumentaciju za sanaciju korita Koritničke reke od ulaza u Belu Palanku pa do ušća u reku Nišavu, i nastaviće da uz pomoć sredstava države ili stranih fondova realizuju projekte kako bi bi podigli nivo bezbednosti na rečnim tokovima u Beloj Palanci.\nPredsednik opštine Goran Miljković se zahvalio na poseti Darku Glišiću, predsedniku bratske opštine Ub i Goranu Puzoviću direktoru JP “Srbijavode“.\n‘’Želim da izrazim veliku zahvalnost JP ‘’Srbijavode’’ i direktoru Puzoviću. Naime, od prvog dana izlivanja reke Nišave u stalnom smo kontaktu sa ovim preduzećem, koje nam je dalo apsolutnu logističku podršku, svoje ljude i opremu na terenu. Danas je situacija znatno bolja, a mi smo uspeli da brzo evakuišemo stanovništvo i smestimo ih u prihvatni centar „Divljana.“ Komisije za procenu štete opštine Bela Palanka su već izašle na teren a kolika je zaista šteta znaće se narednih dana. Sa direktorom Puzovićem razgovaramo o sanaciji kritičnih tačaka na koritu reke Nišave i nadam se da ćemo daljim zajedničkim aktivnostima uspeti da sprečimo izlivanje reke u slučaju većih padavina“,rekao je predsednik opštine Goran Miljković.\nOn je naglasio da je i ranije dolazilo do izlivanja reke Nišave i stvaranja podzemnih voda, ali je ovo istorijski maksimum kada je za vrlo kratko vreme reka Nišava dostigla nivo od čak 4 metra.\n130 prvih pregleda, u bolnicama 120 pacijenta


Razvoj tehnologija i aplikacija - glavni pokretači rasta štampe ambalaže • Print Magazin\nRazvoj tehnologija i aplikacija – glavni pokretači rasta štampe ambalaže\nVrednost evropskog tržište štampe ambalaže u 2019. godini procenjena je na 58,67 milijardi USD, a očekuje se da će do 2025. godine dostići vrednost od 75,39 milijardi USD, uz prosečnu godišnju stopu rasta od 4,2% u razdoblju od 2020. do 2025. godine, prema rezultatima istraživanja kompanije ReportLinker.\nRast tehnološkog napretka i sve veći broj dostupnih aplikacija za ambalažu neki su od glavnih elemenata koji pokreću rast tržišta štampe ambalaže u Evropi. Iako su stope rasta veće u zapadnom delu Evrope, zemlje istočne Evrope takođe nude ogroman potencijal za širenje.\nŠtampa ambalaže od valovitog kartona ima najveći udeo u tržištu i očekuje se da će tu poziciju i zadržati. Jednostavnost, ekonomičnost i održivost neki su od glavnih pokretača potražnje za valovitom ambalažom.\nEvropa kao regija takođe sve više ulaže u proizvodnju etiketa, raznih privezaka i sklopive kartonske ambalaže. Štampa etiketa spada u jedan od najinovativnijih sektora u regionu koji takođe značajno doprinosi kontinuiranom rastu tržišta. Nemačka je jedno od najvećih tržišta u Evropi zahvaljujući svojoj dominaciji u štamparskoj industriji i proizvodnji valovite ambalaže. Na razvijenim tržištima, trend rasta štampe ambalaže gotovo je u skladu sa privrednim rastom. Međutim, najveće mogućnosti rasta dolaze sa tržišta u razvoju.\nSve veći porast prihvatanja digitalne štampe u Evropi proširuje i opseg tržišta. Digitalni trend ne podstiče samo potražnja korisnika, nego i namera proizvođača tehnologije da maksimalno iskoriste ovu promenjivu dinamiku. Digitalna štampa dobija sve veći udeo u tržištu, pa zahvaljujući ekonomičnosti i produktivnosti povećava konkurentnost u odnosu na analogne procese.\nKupovina putem interneta ili e-trgovine je još jedan segment koji stvara ogromnu priliku za proizvođače ambalaže. Sa sve većom upotrebom interneta u celom regionu, trgovci proširuju svoju prisutnost u e-trgovini, a samim tim povećavaju svoju logistiku i isporuku. U 2019. godini, rast e-trgovine u Evropi iznosio je više od 12% zbog naglog porasta prodaje na tržištima srednje i istočne Evrope.\nTakođe, tržište štampe ambalaže i etiketa svedoči spajanju i akvizicijama, što pojedinim kompanijama omogućava da dodatno poboljšaju i unaprede svoj tehnološki razvoj, a samim tim i rast na tržištu koje obećava.


Ekspert Ujedinjenih nacija (UN) za tranzicijsku pravdu je nakon posjete Bosni i Hercegovini, između ostalog, zatražio od Vlade da hitno usvoji pravni okvir i nacionalni program koji bi pružio brzu i efikasnu reparaciju svim žrtvama ratnih zločina, upozorivši da je proces tranzicijske pravde došao do mrtve tačke u BiH.\nFabian Salvioli, specijalni izvjestitelj UN-a za promovisanje pravde, reparacije i garancija neponavljanja zločina, tokom konferecnije za novinare u Sarajevu iznio je preliminarna zapažanja i preporuke koji će detaljno biti predstavljeni u izvještaju naredne godine pred Vijećem za ljudska prava Ujedinjenih nacija.\nKako je naveo, on se tokom posjete sastao s predstavnicima, između ostalog, sudske vlasti, parlamentarcima, lokalnim zvaničnicima, ombudsmanima, međunarodnim ali i organizacijama civilnog društva, novinarima, kao i sa žrtvama i preživjelima.\nOn je rekao da je proces tranzicijske pravde došao do mrtve tačke u BiH.\n“Pojačavanje nacionalnog diskursa koji je instrumentaliziran s političkim ciljevima i povećanje govora mržnje, glorifikacije ratnih zločinaca i retorika nacionalnih podjela, kao i negiranje genocida i zločina protiv čovječnosti, doveli su do društvene polarizacije i paraliziranja upravljanja državom”, kazao je Salvioli.\nBiH je ostvarila, kako je rekao, veliki napredak u pronalaženju i identifikaciji nestalih osoba. Dodao je da mu je veliki broj sagovornika – u što se uvjerio i na osnovu statističkih podataka – ukazao da je taj napredak zaustavljen, kao i da nije formiran fond za podršku porodicama nestalih.\n“Tražim od države da hitno ubrza potragu za svim nestalim licima bez obzira pod kojim okolnostima su nestala, gdje su nestala i koje je njihovo porijeklo”, rekao je on, dodavši da je potrebno da se odmah uspostavi fond za podršku porodicama nestalih osoba.\nSpecijalni izvjestitelj UN-a je ukazao na smanjen broj procesuiranih predmeta za ratne zločine pred Državnim sudom, kao i smanjen broj optužnica Tužilaštva BiH u poređenju sa 2014. godinom.\nSalvioli je naveo kako žrtve prolaze kroz komplikovane procese da bi ostvarile naknadu nematerijalne štete, te da je zabrinjavajući broj žrtava koje su morale platiti sudske troškove koji su u vezi s civilnim parnicama koje su izgubile.\n“To je nepravedno. (…) Žrtve su postale žrtve još jednom – žrtve sukoba i žrtve sistema reparacije koji je neprihvatljiv”, kazao je on, dodavši da se hitno mora zaustaviti naplata sudskih troškova žrtvama čije su parnice odbijene.\nSavioli je naveo kako je uočio da ne postoji želja da se obilježe mjesta stradanja i podignu spomenici svim žrtvama, te naglasio kako je sjećanje na žrtve veoma važno za efektivno pomirenje.\nZabrinutost, između ostalog, Salvioli je iskazao i kada je u pitanju negiranje genocida i drugih zločina, slavljenje osuđenih ratnih zločinaca, kao i nepriznavanje i relativiziranje pravosnažnih presuda stranih i domaćih sudova.\nDa bi bio efikasan, kako je rekao, pristup procesu tranzicijske pravde mora biti integralan, a posebno zabrinjava to koliko je nedovoljno napretka u ispunjavanju obaveza u vezi s ljudskim pravima.\n“Želim podsjetiti sve relevantne sagovornike da se o obavezama BiH u oblasti ljudskih prava ne može pregovarati, jer su definisane sporazumima i ugovorima koje je država potpisala i ratificirala”, zaključio je Salvioli.


V.Đukanović: Prisluškivanje Vučića je pokušaj državnog udara | Novine Toronto\nV.Đukanović: Prisluškivanje Vučića je pokušaj državnog udara\nPredsednik skupštinskog Odbora za pravosuđe, poslanik Srpske napredne stranke Vladimir Đukanović izjavio je da je prisluškivanje predsednika Srbije Aleksandra Vučića "apsolutno pokušaj državnog udara" i da to mora da se raščisti "do kraja" kako bi se uvrdio "nalogodavac i motiv".\n"Ovo je jezivo. To je državni udar, samo je pitanje kako će se to kvalifikovati. Zanima me da li je Republičko javno tužilaštvo dalo nalog da se vodi istraga, pretpostavljam da jeste, bilo bi van pameti da nije", rekao je Đukanović za TV Pink.\nĐukanović je naveo da je "prema informacija koje ima ogroman broj ljudi stavljen na mere bez ikakvog razloga da bi se prisluškivao Vučić, njegov brat, porodica, kada budu u kontaktu sa njima", kao i da očito postoji "paralelna struktura" u policiji.\nOn je rekao da su nadležni obavezni da upozore predsednika države istog momenta ako dođe u kontakt sa bezbednosno interesantnim osobama, čega ovde nije bilo.\n"Ovo traje godinu i po dana, da li je neko procesuiran od tih ljudi koji su stavljeni na mere", rekao je Đukanović i naveo da je i on prisluškivan za vreme ranije vlasti, kad je bez osnova "vođen kao ekstremista".


Ambasador Nelson se prevario ako misli da može da preti | Novine Toronto\nAmbasador Nelson se prevario ako misli da može da preti\nSrpski član Predsedništva BiH Milorad Dodik izjavio je da mu je žao što se, kako je naveo, njegov konstruktivan sastanak sa američkim ambasadorom u BiH Erikom Nelsonom pretvorio u pretnju. On je naglasio da administracija SAD "neće moći da zaustavi odbranu interesa Republike Srpske".\n"Imao sam dobar razgovor sa ambasadorom SAD. Sve što je on meni rekao ja sam uzvratio. Bilo je nekih stvari i to doživljavam kao pretnju i ne mogu da verujem da se upuštaju u tako nešto. BiH pripada nama, a ne njemu, da on preti u njenoj odbrani", kazao je Dodik novinarima u Sarajevu.\nOn je ocenio da se ambasador Nelson "prevario ako misli da može da preti".\n"Kao što i oni kažu da imaju crvene linije, Republika Srpska i mi imamo svoje. Rekao sam mu da je naša politika skromna, ali ponosita i da nećemo odustati od osnovnih principa bez obzira koliko SAD bile velike i oni na ovaj način iskazivali pretnju. Žao mi je što je to učinio", kazao je Dodik.\nSrpski član Predsedništva je podsetio da su ga SAD već stavile na "crnu listu", dodavši da neće moći da ga zaustave u, kako je naveo, odbrani interesa RS, bez obzira na, kako je rekao, njihovu zaljubljenost u BiH.\nKomentarišući izjavu Upravnog odbora Saveta za provođenje mira (PIC), koji nije podržala Rusija, on je ocenio da to predstavlja tipično mešanje u unutrašnje stvari BiH.\n"Šta njih briga za političke procese, šta imaju s tim i ko im je dao mandat da to čine? Oni su sami prigrabili mandat i uljezi su u ovoj zemlji", kazao je Dodik.\n"U Dejtonskom sporazumu ih nigde nema, tako da nisam čitao njihovu izjavu niti me zanima", kazao je Dodik.\nUpravni odbor PIC-a danas je istakao svoju bezrezervnu podršku radu Ustavnog suda BiH i svih njegovih sudija, usprotivio se blokadi rada institucija BiH i upozorio da entiteti nemaju pravo na otcepljenje.


„Brzi Brzić” otvara 14. KIDS FEST – Filmske radosti\nFilmske radosti > Vesti > „Brzi Brzić” otvara 14. KIDS FEST\nDečiji filmski festival KIDS FEST se ove godine održava od 15. do 21. oktobra, u više od 30 gradova u Srbiji, pod sloganom „Moja filmska zvezda”.\nKombank Dvorana će biti centralna lokacija Dečjeg filmskog festivala u Beogradu. Svečano otvaranje će biti oktobra u 12 časova. Festival otvora ambasadorka festivala, glumica Mirka Vasiljević, uz projekciju filma „Brzi Brzić”.\nIgor Stanković, osnivač festivala i direktor „MegaCom Filma“, kompanije koja je producent festivala, istakao je da se program ovogodišnjeg KIDS FEST-a sastoji od najzanimljivijih ostvarenja kinematografije za decu iz celog sveta.\nAmbasadorka Mirka Vasiljević, je skrenula pažnju na filmove, ali i radionice koje će biti organizovane tokom festivala, a omogućavaju roditeljima da se provedu kvalitetno vreme sa svojom decom.\n„Moja deca i ja se spremamo za KIDS FEST, a pored njih se i ja jako radujem filmovima koje ćemo gledati. Jedva čekamo film „Brzi Brzić”, i „Aladina 2”, koji je junak iz mog detinjstva.“ izjavila je Mirka Vasiljević.\nPored glavnog programa, najmlađe posetioce očekuju i raznovrsne radionice, koje će biti organizovane u „Kombank Dvorani”. Kako je najavila organizatorka KIDS FEST-a, Ivana Živković, radionice će imati veliki značaj za posetioce, jer će im omogućiti da nešto novo nauče ali se i dobro zabave. Takođe je navela da će Unitas, humanitarna organizacija protiv trgovine ljudima zajedno sa Crvenim Krstom organizovati radionice i diskusije o ovoj važnoj temi.\nTematski dani ovogodišnjeg KIDS FEST-a će početi otvaranjem gde ćemo slušati dečiji hor Kolibri i gledati film „Brzi Brzić”, dok će 17. oktobra početi izložba Fraktal Art-a, umetnosti crtanja zatvorenih očiju. Za 20. oktobar organizovan je Skajlenders turnir, kao i radionice inspirisane ovom igricom, dok će 21. oktobra biti veliki Maskenbal, koji organizuje „BrainOBrain”, centar za razvoj intelektualnih veština.\nTagged in : Brzi Brzic Deciji filmski festival Kids Fest\nPrevious Previous post: „Kondorito“ na „Cineplexx” porodičnom danu\nNext Next post: Premijera HBO Europe regionalne produkcije\nčetvrtak 4 oktobra, 2018


Dejan Turk - CEO Summit\nCEO, A1 (Slovenija) & VIP (Srbija)\nPosle završetka studija na Bečkom univerzitetu za ekonomiju i poslovnu administraciju, studije marketinga i finansija, Dejan Turk se 1995. godine zaposlio u McDonald’s Slovenija gde je započeo karijeru kao menadžer restorana, a napustio kompaniju kao izvršni direktor lanca restorana u Sloveniji i Hrvatskoj.\nU A1 Telekom Austrija Grupu Dejan je došao u avgustu 2004, kada je postao rukovodilac marketinga i prodaje u Si.mobilu u Sloveniji. Dve godine kasnije imenovan je za člana Upravnog odbora odgovornog za tržišno poslovanje, a od marta 2007. do februara 2014. godine obavljao je posao predsednika Upravnog odbora Si.mobila. U Vip mobile dolazi 2014. godine kao CEO, a godinu dana kasnije preuzima funkciju direktora/CEO/CMO nove organizacione jedinice „Srbija i Slovenija“ u okviru A1 Telekom Austrija Grupe. Dejan je na funkciji generalnog direktora/CEO kompanija Vip mobile i Si.mobil (sadašnji A1 Slovenija) od 1. jula 2015. godine.\nDejan Turk je član UO Srpske asocijacije menadžera i dobitnik je mnogih uglednih priznanja za šestogodišnje uspešno rukovođenje Si.mobilom (Excel 2009, Menadžer godine 2009, Priznanje za najveća postignuća u poslovanju i ekonomiji Slovenije za 2013.). Od 2015. godine je na poziciji predsednika Foruma za odgovorno poslovanje, mreže vodećih kompanija u Srbiji koje su posvećene razvoju društveno odgovornog poslovanja. Dobitnik je i prestižne nagrade Američke privredne komore u Srbiji (AmCham) za Poslovnog ambasadora lidera promena 2016. Član je i Upravnog odbora Saveta stranih investitora (FIC) i potpredsednik UO FIC-a.Krajem 2018. godine Srpska asocijacija menadžera dodelila mu je prestižnu nagradu “Menadžer godine”.


Teme sastanka bili su Paket proširenja EU za 2021. godinu i, posebno, Izveštaj EK o Srbiji za ovu godinu, kao i naredni koraci u procesu pristupanja Uniji, saopšteno je iz Vlade Srbije.\nBrnabić je naglasila da je ovaj sastanak održan po objavljivanju izveštaja EK, a pre finalne odluke država članica o tome da li će podržati otvaranje klastera, te da Srbija ima kontinuiranu komunikaciju sa EU delegacijom i svim državama članicama i otovoreno razgovara u vezi sa daljim reformama, a pre svega u oblasti vladavine prava.\nPremijerka je rekla da je ovogodišnji izveštaj o napretku Srbije objektivno sagledao sve što je Vlada Srbije postigla na ubrzanju političkih i ekonomskih reformi, realizujući time i jedan od svojih strateških prioriteta.\nKako je naglasila, preporuka EK za dalje otvaranje klastera politički je veoma značajna, ne samo kao podsticaj vladi da nastavi motivisano i odgovorno da realizuje svoje reformske planove, već i građanima Srbije, ali i svima u regionu, koji još jednom i na ovaj način dobijaju jasnu potvrdu o perspektivi članstva u EU.\n- Našim gradhanima posebno je važno što je postignut napredak u svim segmentima vladavine prava, kao i to što je taj napredak rezultat snažnijeg političkog liderstva i zajedničkog delovanja svih institucija Srbije. Želimo dodatni napredak u svim oblastima, a naročito u vladavini prava, i za to nam je značajna kontinuirana komunikacija sa EU delegacijom u Srbiji i svim državama članicama - rekla je Brnabić.\nMinistarka Jadranka Joksimović istakla je da Izveštaj obezbeđuje potrebnu ravnotežu u oceni svega što je Srbija ostvarila u prethodnom periodu.\nKako je rekla, veoma je važno za dalji reformcki proces da je evidentirano da smo ispunili sve kriterijume za otvaranje svih 12 poglavlja u dva klastera: klastera 3 koji se odnosi na inkluzivni rast i kompetitivnost i klastera 4 - Zelena agenda, digitalizacija i održiva povezanost.\nAmbasador Žiofre zahvalio je vladi što je sazvala ovaj sastanak sa ambasadorima država članica EU - što je pozitivan pokazatelj posvećenosti Srbije jačanju dijaloga o reformama radi rešavanja prioriteta i neophodnih aktivnostiidentifikovanih u godišnjem izveštaju Evropske komisije.\nOn je podsetio da izveštaj odražava povećan broj inicijativa vlade za ispunjavanje kriterijuma EU poslednjih meseci, koje imaju potencijal da se pretoče u opipljiv napredak kada se u potpunosti sprovedu.\nTakođe, podsetio je i da su EU i njene članice, ranije ovog meseca na Brdu, ponovo potvrdile posvećenost Unije evropskoj perspektivi Srbije i procesu pridruživanja.\nSa novom metodologijom, kaže, oni podstiču Srbiju da nastavi reforme i očekuju da Srbija ispuni svoje obaveze, posebno u oblasti vladavine prava.\nAmbasador Žiofre je dodao da su lideri EU na Brdu izrazili očekivanje da će partneri na Zapadnom Balkanu, uključujući Srbiju, jasnom i doslednom javnom komunikacijom preneti prednosti pristupanja EU i podrške EU unije i njenih investicija.


nemačka nezaposlenost rekord rast nezaposlenosti srbija\n28. novembar, 04:12\nU Nemačkoj REKORDNA NEZAPOSLENOST, da li će to pogoditi Srbiju 0 Podeli Podeli na facebook Podeli na twitter Podeli na viber Pošalji na mail\n06.07.2020. / 10:28\nNemački ekspert Roland Berger upozorava da bi u Nemačkoj, usled krize zbog pandemije korona virusa, broj nezaposlenih mogao dostići i pet miliona. To je znak veliko usporenja privrede, što se sa zebnjom gleda i u Srbiji.\nU junu, prema aktuelnim podacima, u Nemačkoj je birou rada prijavljeno 2,853 miliona nezaposlenih, ali pojedini eksperti se boje da to nije najgori mogući rezultat.\n"Verujem da postoji opasnost da dođemo do broja od pet miliona nezaposlenih", kazao je Berger tokom diskusije i dodao da očekuje stopu nezaposlenosti od deset odsto.\nTo je, kako je ocenio, ogromna pretnja po nemačku privredu.\nI tih 2,9 miliona je je nezaposlenost koja je poslednji put bila leti tako visoka pre deset godina, a pre pet godina je teško stanje na tržištu rada zabeleženo za celu godinu.\nNIŠTA BOLJE NI U ITALIJI\nA u Italiji, drugom po veličini trgovinskom partneru Srbije, više od pola miliona ljudi je ostalo bez posla samo u periodu od februara do maja ove godine.. Pred toga državni institut za statistiku, ISTAT, beleži 900 hiljada "neaktivnih", to jest onih koji ne rade i ne traže posao i još oko 400 hiljada osoba koji posao traže u privredi koja slabo radi zbog korona virusa.\nŠef Savezne agencije za rad (BA), Detlef Šele, nedavno je izjavio da smatra da da će se situacija nakon leta poboljšati. Ali, upozorava Šele, da bi broj nezaposlenih pao na jesen neophodno je, prema njegovim rečima, da sada deluje popuštanje restrikcija uvedenih zbog korona virusa u gastronomiji i turizmu, da svetska trgovina bude pokrenuta i da paket mera za podsticanje privrede deluje.\nKazao je da ne treba "prizivati đavola", dodajući da se mnogi bave time da li će Nemačka biti pogođena drugim talasom epidemije, dok se vlada bori za svako radno mesto.\nU SRBIJI OTVORENE "VELIKE OČI"\nVesti iz Nemačke nadovezuju se na one iz sveta, gde je rejting agencija Fič saopštila "crne rekorde" - da je dosad u 2020. srezala rejtinge za čak 33 zemalja, a za još 40 promenila izglede u "negativne".\nSve to veoma zabrinjava srpske privrednike jer naša privreda daleko od toga da je otporna na koronu i mimo sveta.\nNemačka nam je glavni trgovinski partner i sve što se tamo događa direktno pogađa srpsku privredu – bilo da se radi o uvozu opreme, bilo izvozu naših proizvoda.\n"Njihova tražnju za našim proizvodima, a nje sada ima vrlo malo ili je čak nema u nekim oblastima, je jednostavno nezamenjiva. Svi veliki inostrani investitori ovde došli su da proizvode za izvoz.Domaća tražnja, ma kolko je država dobro stimulisala, to ne može da pokrije", rekao je nedavno za MONDO ekonomski analitičar Ivan Nikolić, urednik Makroekonomskih analiza i trendova.\nPrivrednici se boje da će ostati bez biznica, a zaposleni u regionu, pa tako i u Srbiji, da će ostati bez posla zbog posledica pandemije. Među stanovnicima Srbije, Bosne i Hercegovine, Crne Gore, Albanije i Makedonije, čak 90% njih ima strah da će zbog uticaja pandemije korona virusa na ekonomiju ostati bez posla, a 70% njih vidi ovaj virus kao pretnja za sopstveno zdravlje, pokazalo godišnje ispitivanje "Balkan barometar" koje je sproveo Regionalni savet za saradnju (Regional Cooperation Council).\nStrepimo, ali ne gubimo nadu. Osim vesti i rekordnoj nezaposlenosti, ipak iz Nemačke dolaze i neke ne tako crne vesti.\nNemačka ekonomija mogla da počne da se oporavlja od posledica pandemije od oktobra rekao je i ministar ekonomije Peter Altmajer u intervjuu za nedeljno izdanje "Bild am zontag".\nNemačka privreda će porasti u trećem i četvrtom tromesečju za 6,9% odnosno 3,8%, nakon pada od 2,2% u prvom kvartalu i 11,9% u drugom, saopšteno je početkom meseca iz Institutu IFO iz Minhena.\n"Stvari će sada krenuti postepeno uzlaznom putanjom", kaže Timo Volmershojzer, šef sektora za prognoze u Institutu IFO iz Minhena.\nIpak, ukupna ekonomska proizvodnja Nemačke će ove godine biti manja za 6,7% u odnosu na 2019. godinu.\nZa narednu godinu, IFO institut predviđa rast od 6,4%, što znači da će BDP na kraju 2021. godine biti na nivou na kojem je bio na kraju 2019.\nSutra POSLEDNJI državni MINIMALAC\nMinistar rada: Poslodavci da se snađu, država nema nove mere\nnezaposlenost nemačka srbija ekonomska kriza industrijska proizvodnja proizvodnja


U BiH broj registrovanovih automobila u stalnom porastu – Informer\nU BiH su prošle godine registrovana ukupno 1.026.254 putnička vozila, što je za osam odsto više nego 2010. godine ili čak 379.596 vozila više u odnosu na 2003. godinu, pokazuju podaci Bosanskohercegovačkog auto-moto kluba (BIHAMK).\nPrema ovim podacima, trend rasta broja registrovanih vozila u BiH je i dalje prisutan, te je naglašeno da je prošle godine prvi put od postojanja BiH zabilježeno da je ukupan broj registrovanih putničkih vozila na bh. putevima prešao cifru od milion.\nTako je prošle godine najviše vozila registrovano na području FBiH, i to ukupno 611.766, ili 60 odsto od ukupnog broja u BiH, dok je na području RS registrovano 381.568 vozila, a u Brčko distriktu 32.920. Kako je kazao Ševal Kovačević, ovlašteni sudski vještak za saobraćaj BiH, povećan broj vozila nije posljedica boljeg standarda građana, nego toga što je “MUP proradio”, pa su vlasnici velikog broja vozila bili prinuđeni da ih registruju.\n“Takođe, trenutno stanje prometne saobraćajne mreže u BiH ni izbliza ne odgovara tolikom broju vozila i neminovno je da se ide prvo u novu izgradnju, a zatim i u rekonstrukciju i modernizaciju postojeće saobraćajne mreže”, rekao je Kovačević i dodao da je potreban regionalni pristup ovom problemu, posebno zemalja bivše Jugoslavije.\nKovačević je naveo da, kada je u pitanju prometna infrastruktura, između susjednih država moraju biti osmišljene tačke konekcije i usaglašene kroz prostorne planove. “Bez dalje izgradnje i rekonstrukcije postojeće saobraćajne mreže zapadaćemo u sve veću izolaciju i imaćemo ogroman stepen incidencije ili posljedica, kroz broj poginulih i povrijeđenih na putevima”, rekao je on.\nKomentarišući ove podatke i tražeći moguće uzroke za porast broja vozila na bh. putevima, u Udruženju za unapređenje bezbjednosti saobraćaja RS kazali su da bi jedan od uzroka mogao biti i proces homologacije vozila. “Proces homologacije je dao rezultate kada je u pitanju povećanje broja voznih jedinica u BiH”, rekao je Milenko Jaćimović, predsjednik Udruženja.\nPrema njegovim riječima, ako povećanje broja vozila ne prati razvoj saobraćajne infrastrukture, pojavljuje se problem sa zagušenjima saobraćaja, većim intenzitetom habanja postojećih saobraćajnica, a naravno i sam stepen bezbjednosti saobraćaja opada. ”Sama saobraćajna zagušenja i velik broj voznih jedinica na saobraćajnicama povećava i stepen rizika od nastajanja saobraćajnih nezgoda, jer nije isto kada jednom lokacijom prođe 10.000, ili kada prođe 30.000 vozila”, naveo je Jaćimović.\nU BIHAMK-u su kazali da su, kao i svake godine, pripremili informaciju o ukupnom broju registrovanih vozila u BiH u 2011. godini, te da su podatke dobili od Agencije za identifikacione dokumente, evidenciju i razmjenu podataka (IDEEA), te entitetskih, kantonalnih i MUP-a Brčko distrikta.\nPromjene u imovini : Šta su sve državni ministri stekli u protekle dvije godine


Uredba omogućila odlaganje plaćanja poreza i diprinosa\nTanjug 29. decembra 2020. 15:55\nBEOGRAD – Uredbom koja stupa na snagu 2. januara uređeni su postupak i način odlaganja plaćanja poreza i doprinosa, saopštila je Poreska uprava.\nTom se uredbom privrednim subjektima koji su se opredelili za odlaganje dospelosti obaveza plaćanje odlaže i to bez sprovođenja posebnog postupka.\nTo podrazumeva najpre odlaganje plaćanja poreza i doprinosa na zarade i naknade zarada, kao i poreza i doprinosa na ličnu zaradu preduzetnika i poljoprivrednika i to u visini iznosa neplaćene obaveze čija je dospelost za plaćanje odložena u skladu sa uredbom, odnosno zaključkom Vlade Srbije.\nUkupan iznos dospelih obaveza odlaže se najduže na 24 jednake mesečne rate bez plaćanja kamate za vreme trajanja odlaganja plaćanja obaveza.\nPrva rata dospeva 10. februara 2021. godine, svaka naredna rata istog datuma u mesecima koji slede, a mesečna rata ne može biti manja od 1.000 dinara.\nUredba omogućava da se na sličan način odloži plaćanje akontacije poreza na dobit pravnih lica, akontacije poreza na prihode od samostalne delatnosti za preduzetnike i poljoprivrednike koji su se opredelili za isplatu lične zarade.\nMogućnost da odlože plaćanje odnosi se i na akontaciju poreza i doprinosa na prihode od samostalne delatnosti za preduzetnike i preduzetnike poloprivrednike koji se nisu opredelili za isplatu lične zarade, ali i na akontaciju poreza i doprinosa na prihod od samostalne delatnosti za preduzetnike paušalce u visini akontacija poreza na prihode od samostalne delatnosti čija je dospelost za plaćanje odložena u skladu sa uredbom, odnosno zaključkom Vlade Srbije.\nU saopštenu Poreske uprave se navodi da privredni subjekat može i pre isteka perioda u celosti isplati dugovani porez i doprinose koji su predmet odlaganja plaćanja.\nPravo iz ove uredbe mmogu ostvariti samo privredni subjekt koji u propisanim roku podnese konačnu poresku prijavu poreza na dobit pravnih lica za ovu godinu, odnosno za period koji započinje ili se završava u 2020. godini, odnosno konačnu poresku prijavu poreza na prihode od samostalne delatnosti za ovu godinu.\nTakođe, privredni subjekt koji u periodu odlaganja plaćanja ne izmiri ratu u navedenim rokovima, gubi pravo na odlaganje plaćanja obaveza po osnovu poreza i doprinosa po ovoj uredbi i to bez sprovođena posebnog poreskog postupka.\nTo se samo evidentira u poreskom računovodstvu i dospeva danom gubitka prava na odlaganje plaćanja, dok se preostali neplaćeni iznos naplaćuje u postupku redovne i prinudne naplate.\nDinar stabilan, kurs prema evru 117,5792


NIŠ Uskoro smena direktora gradske Toplane? | MediaPress\nGradonačelnik Niša Zoran Perišić pozvao je Skupštinu grada Niša da se na prvoj narednoj sednici pozabavi problemom Gradske Toplane. On je pozvao Skupštinu grada da razmotri rad Nadzornog odbora i menadžmenta Toplane, jer ne poštuju odluke i preporuke ovog tela.\nGradsko veće nema institucionalnu moć da sankcioniše nepoštovanje predloga veća, ali Skupština tu moć ima, dodao je gradonačelnik.\n“Ovakva odluka nije ispunjavanje ničijih želja i odgovor na pritiske, već razumno reagovanje u realnoj situaciji. Da je rukovodstvo Toplane imalo više sluha, da je poslušalo naše ranije preporuke i sprovelo racionalnizaciju i štednju na način kako je trebalo, ne bi ni sebe ni građane doveli u situaciju da budu sa suprotnih strana rova. Zbog ovakvog ponašanja menadžmenta preduzeća zahtevam od načelnika Uprave za energetiku i komunalne službe da hitno sprovede meru upravnog nadzora”, rekao je Perišić.\nZamenik gradonačelnika Ljubivoje Slavković je još jednom ponovio da bi trebalo kod državnih organa zatražiti promenu Zakona, kojim bi se omogućilo da direktore preduzeća i Nadzorne odbore postavlja i menja Gradsko veće. Sa ovim predlogom složio se i gradonačelnik Niša.\nZbog visokih računa i lošeg odnosa prema kupcima veliki broj korisnika Toplane je danima protestovao, a jedan deo njih podneo je i zahtev za isključenje sa toplovodne mreže.\nKorisnici daljinskog grejanja koji privremeno obustave ovu uslugu, ubuduće će plaćati 33 odsto od jedinične cene fiksnog dela koji iznosi 28, 26 dinara, pomoženo sa kvadraturom grejnje površine. To je manje od 10 dinara po kvadratu, pa će vlasnici stanova od 50 kvadrata plaćati Toplani 460 dinara, ukoliko privremeno obustave grejanje.\nNadzorni odbor Toplane je ranije tražio od Gradskog veća da odobri poskupljenje fiksnog dela za oko 4 dinara, pa bi cena bila 32,38 dinara po kvadratu. Veće je tada vratilo Toplani ovu odluku sa zahtevom da zadrže staru cenu. Kako je odgovor Nadzornog odbora bio da nema uslova da donesu drugačije cene, nadležna Uprava je utvrdila da cena fiksnog dela ostaje ista, dok je cena varijabilnog dela 5,53 dinara po kwh. Toplana bi trebalo da smanji troškove racionalizacijom poslovanja.\nNakon što Uprava za komunalne delatnosti sprovede kontrolu Skupština grada Niša će, ukoliko postoji pravni osnov koji je naveden u Zakonu o javnim preduzećima, da pokrene proceduru razrešenja organa upravljanja Toplane, pojasnio je zamenik predsednika gradskog parlamenta Nenad Stanković.\nTag:grad Nisgradonačelnik Niša Zoran PerišićGradska toplanaGradsko većerazrešenje organa upravljanja Toplanerukovodstvo ToplaneSkupstina grada Nisasmena direktora gradske ToplaneToplana NišZakon o javnim preduzećima\nKo neće grejanje mora da plati 33 odsto fiksnog dela računa


Investfarm Impex d.o.o. - O kompaniji\nInvestfarm Impex je formiran 2009. godine sa ciljem pružanja usluga u domenu ekološkog inžinjeringa – organizovanog prikupljanja, transporta, privremenog skladištenja i konačnog zbrinjavanja farmaceutskog, medicinskog i drugih vrsta opasnog i neopasnog otpada.\nInvestfarm Impex je stvorio kadrovske, organizacione i optimalne tehničke uslove (skladište, oprema, ADR vozila , mobilno postrojenje za tretman) za sistemski vođene procedure zbrinjavanja otpada, koje odgovaraju važećim zakonskim aktima. Investfarm Impex je ovlašćeni operater koji poseduje rešenje Ministarstva poljoprivrede I zaštite životne sredine Republike Srbije za obavljanje ove delatnosti, i u skladu sa tim je u obavezi da poštuje kompletnu zakonsku regulativu kako Republike Srbije, tako i EU (pravila i principi Bazelske konvencije o prekograničnom kretanju otpada i Direktive EU 1013/2006 o kretanju otpada). Takođe, naša kompanija je otvorila i Javno carinsko skladište za skladištenje farmaceutskog otpada, a na osnovu Rešenja Ministarstva finansija, Uprave carina i Carinarnice Beograd.\nKako je oblast ekološkog inženjeringa relativno nova u Republici Srbiji , a istovremeno uključuje i pravni i tehnološki aspekt poznavanja materije, preduzeće Investfarm Impex čine ljudi sa specifičnim znanjima i bogatim iskustvom iz različitih oblasti, referentnih ovoj problematici. S tim u vezi, naša jednako važna delatnost je i pružanje konsultantskih usluga iz oblasti u kojoj poslujemo, bilo da se radi o implementaciji sistemskih rešenja bezbednog zbrinjavanja otpada ili o hitnim intervencijama u situacijama koje proizvode čine rizičnim za dalje distribuiranje i skladištenje.\nNajbolji dokaz naše posvećenosti, poslovnosti i profesionalnosti u ovoj oblasti jeste lista od preko 1000 klijenata sa kojima smo do sada ostvarili saradnju .


OLED Nintendo Switch će koristiti novi Nvidia čip | PC Press\nOLED Nintendo Switch će koristiti novi Nvidia čip\n26. mart 2021. 26. mart 2021. Nemanja Momčilović\nSledeći Nintendo Switch koristiće novi Nvidia sistem na čipu sa podrškom za DLSS (Deep Learning Super Sampling). Čip bi trebalo da donese poboljšanja performansi GPU-a i CPU-a, a DLSS služi kao Nintendovo rešenje za prikazivanje slika veće rezolucije na 4K televizorima.\nGrafički senzor zasnovan na Tjuring arhitekturi\nDLSS je predstavljen sa Nvidijinim RTX 20 serijama grafičkih procesora, zasnovanih na Tjuringovoj arhitekturi. Koristi neuronske mreže za rekonstrukciju slika igre u realnom vremenu uz viši kvalitet. Različite verzije tehnologije se različito oslanjaju na jezgra tenzora GPU-a i treniraju AI na određenim igrama, ali rezultat je da igru možete prikazati na nižoj tradicionalnoj rezoluciji i dobiti mnogo veći izlaz uz minimalne greške pri performansama.\nTo se teoretski čini pogodnim za Switch, koji se često bori da postigne sopstvene matične rezolucije od 720p u ručnom režimu ili 1080p na TV ekranu. Takođe nije iznenađujuće kada se čuje da će za novi Switch biti potreban potpuno novi dizajn čipova od Nvidia-e. Originalni Switch koristio je Tegra X1, koji je najavljen 2015. pre nego što je Nvidia prestala da proizvodi mobilne SoC-ove za opštu namenu. Međutim, sa uspehom Switch-a nesumnjivo vredi Nvidia-ino vreme da isporuči novi prilagođeni dizajn. Bloomberg je već izvestio da će novi Switch imati 7-inčni OLED ekran, a podaci pokazuju da ćemo imati prilike da ga igramo tokom ove praznične sezone.\nPročitajte i: Nintendo Switch obara rekord u Japanu star 33 godine\nTagovi: konzola, nintendo, Nintendo Switch\n← Google i Microsoft rade zajedno na rešavanju kompatibilnosti između pretraživača\nLenovo lansirao četiri Chromebook-a namenjenih učenicima →


🚗 Boden najam automobila od 18614 RSD / 1495 SEK nedeljno\nNajam Automobila Boden\nBoden Najam Automobila\nIzaberite lokaciju / Unesite prvo slovo Boden CentarPiteo\nJeftini Auto Iznajmljivanje Boden\nNajbolji način da se otkrije Boden je za iznajmljivanje automobila. Iznajmljivanje automobila je jednostavan i pristupačan način transporta. Uz vašu rent a car možete istražiti predivnom ambijentu Boden. Rentalcargroup.com radi sa brojnim Rent a car kompanija u Boden.\nRazgledanje sa mojim iznajmljivanje automobila u Boden\nNema naknade kreditnih kartica i bez ikakve naknade za iznajmljivanje automobila u Boden\nRent a car kompanija u Boden\nPogledajte ispod zadnjih 5 pregleda kupaca. Naši klijenti ocijenio Boden Najam vozila sa prosekom od 0.00 na osnovu 0 ocene.


► Vučić: Srbija na izjavu Rame da reaguje ozbiljno i odgovorno\n17.02.2019 | 11:43h ► 20:23h Beograd\nOn je za Radio-televiziju Srbije posle Minhenske bezbednosne konferencije kazao da Srbija zna svoju politiku i svoj put i da ne sme odgovoriti psovkama, sličnim ili istim ponašanjem kao Priština.\n"Mi moramo da budemo predvidivi u međunarodnoj zajednici, naša reč se zbog toga čuje i poštuje", rekao je Vučić.\nOn je kazao da Nemačka nije saglasna sa pozicijom Srbije u pregovorima sa Prištinom, ali je razume.\n"Čini mi se da veoma poštuju našu odgovornost i ozbiljnost i čini mi se da je poštuju mnogo više nego ranije", kazao je Vučić.\nPrema njegovim rečima senator Ron Džonson ima razumevanja za Srbiju koja želi mnogo otvorenije odnose sa Sjedinjenim Američkim Državama.\nAleksandar Vučić izjavio je danas da među Albancima na Kosovu i u Albaniji "dramatično" raste podrška projektu njihovog ujedinjenja i dodao da "nema iluzija" da će na talasu te podrške političari u Prištini i Tirani nastaviti sa politikom čiji je krajni cilj ujedinjenje Kosova i Albanije.\n"Na tome je insistirao kongresmen Eliot Engel, poznati albanski lobista. Ja osuđujem taj strašan zločin i trudimo se da pronađemo dokaze ali ne možete nekog da procesuirate samo zato što mislite da je kriv ili ste to pročitali u štampi. Dobro je ipak da i tako razgovaramo na otvoren i iskren način o našim razmimoilaženjima", kazao je predsednik Srbije.\nKomentarišući izjavu predsedavajućeg Predsedništva BiH Milorada Dodika da će u slučaju da Sarajevo pokrene inicijativu za promenu imena Republike Srpske, Banjaluka predložiti da se pored imena RS stavi crtica i dopiše - zapadna Srbija, Vučić je kazao da razume da Dodik želi da kaže da niko nema pravo da menja ime Republike Srpske.


12. mart 2018. 16:03h\nApartmani Novi Sad, prenoćište Novi Sad, Partizanska 47, booking na telefon: +381 63 808 77 45.\nNedaleko od centra Novog Sada iznajmljujemo jednosobne i dvosobne apartmane, kao i sobe sa sopstvenim kupatilom. Apartmani u svom sastavu sadrže odvojenu, kompletno opremljenju kuhinju. Svaki apartman i soba su klimatizovani, poseduju LCD TV-kablovsku, bežični i kablovski internet.\nZa sve one koji dolaze svojim vozilom obezbedjujemo besplatan privatni i javni parking.\nS obzirom na lokaciju, neposrednu blizinu autobuske stanice, centra i ulaska u grad, idealni smo i za sve goste koji su u tranzitu.\nAdresa: Partizanska 48, 26000 Pančevo


Radnički univerzitet mora da vrati zgradu firmi “Naš dom”? - Glas Srpske\nN. T. 04.02.2019 16:09\nBANjALUKA - Akcionarsko društvo “Naš dom” vlasnik je objekata i parcele od oko 800 metara kvadratnih u Grčkoj ulici u Banjaluci, a Radnički univerzitet treba da im vrati zgradu koju koristi i isplati obeštećenje od oko 300.000 maraka.\n- Obavezan je i da nadoknadi štetu firmi “Naš dom” zbog nekorišćenja. Međutim, ta presuda još nije pravosnažna - kazao je Kosić.\n- Prvo je odbijen zahtjev “Našeg doma” da bude upisan u zemljišne knjige sa pravom svojine. Žalili smo se Okružnom sudu, koji je predmet vratio na novo odlučivanje i tražili upis po osnovu Zakona o privatizaciji. U drugostepenom postupku RUGIP je usvojio zahtjev “Našeg doma” - pojasnio je Kosić. Radnica RUGIP-a Jovanka Kondić, koja je i donijela rješenje u drugostepenom postupku, rekla je da je zahtjev “Našeg doma” između ostalog uvažila i po osnovu Zakona o privatizaciji.


Na pitanje da li će NAPASTI Severnu Koreju... | Skandalozno\nNa novinarsko pitanje da li će NAPASTI Severnu Koreju, TRAMP dao kratak odgovor\nAmerički predsednik Donald Tramp danas je, na novinarsko pitanje da li bi napao Severnu Koreju, dao kratak odgovor: “Videćemo”, a to je rekao nakon što je Pjongjang saopštio da je izveo svoju dosad najsnažniju nuklearnu probu kao korak dalje u razvoju oružja koje može da pogodi bilo koji deo SAD.\nNajnovija provokacija izolovane komunističke zemlje povećava opasnost s kojom se Amerika suočava, rekao je Tramp ranije u nizu tvitova, dodavši da je “priča o smirivanju” besmislena, prenosi AP.\n“Oni razumeju samo jedno!”, napisao je Tramp, ne precizirajući na šta misli, dok se pripremao da se sastane sa svojim nacionalnim bezbednosnim timom, a nekoliko sati kasnije je novinarima u Vašingtonu dao kratak odgovor: “Videćemo” na pitanje o mogućnosti napada na Severnu Koreju.\nAmerički predsednik Donald Tramp upozorio je danas da SAD razmatraju prekid trgovine sa svim zemljama koje posluju sa Severnom Korejom.\n“SAD razmatraju, pored drugih opcija, obustavu celokupne trgovine sa svakom zemljom koja posluje sa Severnom Korejom”, napisao je on na Tviteru, prenele su agencije.\nTramp je ovo upozorenje uputio nakon što je Pjongjang ranije danas saopštio da je detonirao unapređenu hidrogensku bombu za raketu dugog dometa.\nBudite prvi sa komentarom na članku "Na novinarsko pitanje da li će NAPASTI Severnu Koreju, TRAMP dao kratak odgovor"


Vođa Hamasa preti Izraelu zbog nestašice respiratora - Balkanska\nVođa islamskog ekstremističkog Hamasa u pojasu Gaze Jahja Sinvar upozorio je Izrael da će uzeti silom respiratore za zaražene korona virusom u slučaju da ih ta zemlja ne obezbedi više za palestinsku enklavu.\n„Ako respiratori ne budu doneti u Gazu uzećemo ih silom od Izraela i zaustaviti disanje šest miliona Izraelaca“, prenose danas izraelski mediji pretnju Sinvara.\nOn je naveo šta Hamas preduzima kako bi sprečio širenje zaraze u pojasu Gaze gde je 12 osoba testirano pozitivno na novi virus, između ostalog obavezan karantin za ljude koji se vraćaju iz inostranstva na tu teritoriju.\nLider Hamasa je objasnio da je to prva linija odbrane i da se u Gazi ne može dozvoliti epidemija, preneo je izraelski TV Kanal 12.\nSinvar je optužio Izrael da ne dozvoljava isporuku lekova u Gazu, zapretivši da neće vratiti tela izraelskih vojnika poginulih u ratu 2014. godine dok zalihe ne stignu.\nTo je prvo obraćanje vođe Hamasa od pojave zaraze u Gazi nakon nedavnog povratka dva muslimanska propovednika iz Pakistana, kod kojih je potvrđena zaraza.\nIzraelski mediji navode da je virus našao put do Gaze iako je ta enklava na obali Sredozemnog mora uglavnom odsečena od sveta zbog blokade Izraela i Egipta uvedene još 2007. godine, kada je Hamas silom preuzeo vlast od snaga lojalnih umerenijem Fatahu.\nIzrael tvrdi da je blokda potrebna kako bi se sprečio uvoz oružja.\nOpasnost od širenja zaraze u jednom od najgušće naseljenih područja u svetu gde dva miliona stanovnika živi na 360 kvadratnih kilometara je zastrašujuća.\nHamas je u poslednjih nekoliko dana otvorio 18 dodatnih mesta u klinikama i hotelima za izolaciju zaraženih, zabranio pijace na ulicama, zatvorio sale za venčanja, kafee i džamije i produžio trajanje izolacije.\nU Gazi međutim ima malo testova na raspolaganju za korona virus.\nMeđunarodni zvaničnici strahuju da bi se zaraza mogla brzo proširiti, a zdravstveni sistem u Gazi je ionako preopterećen.\nU izraelskom Ministarstvu odbrane rečeno je da je u saradnji sa Svetskom zdravstvenom organizacijom dogovorena isporuka zaštitne i opreme za testiranje, lekova i sredstava za dezinfekciju.\nIzrael smatra Hamas terorističkom organizacijom ali sada strahuje da bi se zaraza iz Gaze mogla proširiti preko granice.\nVelika većina respiratora kojim raspolaže Gaza i druga palestinska teritorija Zapadna obala se već koristi za druge pacijente.\nOsamdeset do 90 procenata od 256 respiratora za odrasle na Zapadnoj obali i 87 u Gazi nije trenutno dostupno jer se koriste za ljude koji su doživeli srčani i moždani udar, između ostalog.\nU Izraelu je više od 7.000 ljudi testirano pozitivno na korona virus, a 36 je preminulo.\nNa okupiranoj Zapadnoj obali zaraženo je 148 ljudi, a jedna osoba je preminula.\nIzrael je pojačao restrikcije na kretanje građana, pozvao ih da nose maske u javnosti i zatvorio grad Bnei Brak u kome žive ultraortodoksni Jevreji jer je postao žarište širenja zaraze.\nTags: Hamas, Korona, respiratori


Podsećamo, požar je izbio juče, a lokalizovan je tek danas\nStravičan požar koji je izbio juče u kineskoj radnji u obrenovačkom tržnom centru konačno je danas lokalizovan, a dve osobe se i dalje vode kao nestale.\nNešto ranije danas, beogradski mediji preneli su da je jedna od njih, radnica iz kineske radnje u kojoj je izbio požar, a najnovije informacije su da je druga osoba, takođe žena, koja se slučajno našla u radnji kobnog pre podneva.\nU pitanju je Svetlana P. (58) iz Rojkovca koja je rano ujutru izašla iz kuće, a po povratku je svratila do tržnog centra.\n- Uradila je test na koronu i sin ju je pozvao, rekla je da se čuju posle 11, a ona je otišla do kineske robne kuće da kupi ćerki jelku - kaže za "Blic" prijatelj Svetlanine porodice.\nPljeskavica i kafa za neustrašive vatrogasce: 24sedam u Obrenovcu, dan posle stravičnog požara (FOTO/VIDEO)\nPrema rečima Svetlanine komšinice, kako su znali gde je otišla, a nije dolazila kući, porodica je posumnjala da je ona ta druga žena koja je nestala u požaru.\n- Ne znam, ne mogu da verujem u šoku sam, da je tamo zadesi požar kad je ušla nešto da kupi, da... Ne znam. Mislim ona je nestala, nije se vratila kući, a bila je tamo u to vreme... Šta drugo da mislimo.\nBMW dignut u vazduh: Kamera snimila napadača sa kapuljačom kako beži (VIDEO)\npožar nestala Obrenovac Tržni centar


Mančester Junajted želi pun revanš PSV-u!\nLIga Šampiona Author:\tCentrala Bg - 25/11/2015\nMalo po malo, Mančester Junajted je stigao do samog vrha Premijer lige! Dobro, ne baš do samog vrha, tu se ničim izazvan, ali sasvim zasluženo nalazi Lester, ali posle opisivanja igre ”crvenih đavola” kao najdosadnije u poslednjih nekoliko decenija, Luj van Gal je ipak u situaciji da ućutka kritičare.\nNa Old Traford u petom kolu UEFA Lige šampiona, Mančester Junajted igra protiv šampiona Holandije, PSV-a, koji ga je porazio u prvom duelu. Do plasmana među šesnaest najbolji na kontinentu, ”crvene đavole” deli samo jedan trijumf. Van Gala su najčešće kritkovali zbog neinventivne i neefikasne igre, zatvorenog stila i neprimerene upotrebe fudbalera van njihovih prirodnih pozicija. Nedavno je Junajted imao seriju od tri utakmice bez postignutog gola, a i u poslednjem kolu se bukvalno provukao u meču sa Votfordom, kojeg je pobedio autogolom domaćina u poslednjem minutu utakmice.\nIako duže vreme nije na visini zadatka – postigao je samo sedam golova u svim takmičenjima – Vejn Runi je praktično stalno u sastavu, što je iziritirallo jedan deo navijača. Međutim, Holanđaninu se nikako ne može zameriti da njegova ekipa loše igra u odbrani, naprotiv, ”crveni đavoli” su u Premijer ligi primili samo devet golova i to je u suštini ”pogonsko gorivo” koje ih je dovelo na drugu poziciju.\nJunajted je u kvalifikacijama bez ikakvih problema nadigrao Briž u oba meča, tim je iznenađujuće delovao gubitak meča u Ajndhovenu. Tada se povredio i Luk Šo, kome je predviđen oporavak od bar pola godine.\nMaleri sa povredama važnih fudbalera su se nastavili i kasnije, pa je Mančester Junajted protiv Votforda bio lišen usluga čak petorice igrača: Vejn Runi, Antoni Marsijal, Maruan Felini, Antonio Valensija i Majkl Karik nisu bili među onima koji su učestvovali u dramatičnoj pobedi. Ander Herera i Fil Džons takođe imaju problema sa povredama.\nPSV sigurno neće ustuknuti, nego će pokušati da još jednom iznenadi velikog rivala i preuzme vrh tabele grupe B. PSV je u prvenstvu Holandije ušao u pozitivan ritam i trenutno se nalazi na trećem mestu sa četiri boda zaostatka iza Ajaksa. U prethodnom periodu ”filipsovci” su se drastično raspucali pa su na poslednje četiri utakmice fudbaleri ovog tima postigli čak četrnaest golova. Posebno ubedljiva je bila pobeda protiv De Grafšapa (6:3).\nU Ligi šampiona, međutim, PSV nikako da uradi nešto više na gostovanjima, što mu zadaje velike probleme u pokušajima da se plasira u narednu fazu takmičenja. Ovaj klub je poslednju pobedu u gostima upisao 2007. godine kada su u Moskvi savladali CSKA.\nEkipa Filipa Kokua igra zanimljiv napadački fudbal koji im je doneo čak 34 postignuta gola u svim takmičenjima. Sada je došlo vreme da nešto od te efikasnosti pokažu i protiv jedne od najboljih odbrana ove sezone.\nPSV je već imao prilike da gostuje na Old Trafordu i da izgubi oba puta: prvi put u UEFA kupu u sezoni 1984/85, a drugi put u Ligi šampiona 2000/01.\nTakođe je zanimljivo da u prethodnih pet duela ovih rivala nije viđena nijedna pobeda gostujućeg tima.\nMančester Junajted na poslednjih devetnaest utakmica pred svojim navijačima samo jednom nije uspeo da zatrese mrežu protivnika – ”srećnik” je bio Kluž koji je u decembru 2012. godine iznenadio ”crvene đavole” i odneo pobedu od 1:0.\nDa li PSV ima snage da ponovi igru iz Ajndhovena?\nTags:Crveni Đavoli, Filip Koku, Liga šampiona, Luj van Gal, Mančester Junajted, Old Traford, PSV, rivali, UEFA, Vejn Runi\nDa li Juventus može da ponovi priču sa Etihada?


Jevtović: Oko milijardu evra trošak obrazovanja mladih koji godišnje odu\nBiznis Autor:Biznis.rs11. mar. 202117:51 > 17:5334 komentara\nSve više mladih, visokoobrazovanih ljudi odlazi iz zemlje. Upravo iz tog razloga Institut za razvoj i inovacije, prema rečima direktora Nenada Jevtovića, svoj rad usmerava ka rešavanju ovog problema. Razlozi odlaska mladih uglavnom su ekonomske prirode, pa je je ovaj Institut razvio niz projekata za mlade, uglavnom nezaposlene ljude i to za zanimanja koja su tražena na domaćem i svetskom tržištu rada, navodi portal Biznis.rs.\nZašto mladi odlaze i da li država ima plan kako da smanji emigraciju?\n“Primer takvih projekata su preobuke za grafičke dizajnere koje su sprovedene u Moravičkom okrugu, i na 30 potencijalnih mesta bilo je čak 130 prijavljenih. Polaznici su prošli obuku za rad u programu za grafički dizajn, ali i za pokretanje poslovanja i imali su podršku za razvoj svojih ideja kroz pomoć kolega iz Instituta. Razvijamo i preobuke za veb divelopere, programere, mehatroničare i stare zanate, a sve kako bismo pokrili što više profesija koje mladima mogu rešiti pitanje zaposlenja i ostanka u Srbiji”, kaže za Biznis.rs Nenad Jevtović, direktor Instituta za razvoj i inovacije.\nPrema njegovim rečima, nakon ovih obuka, mnogi mladi sa svojim idejama započeli su poslovanje u novootvorenim preduzetničkim firmama.\nKoliko ih odlazi\nIako ne postoji precizna statistika koliko ljudi odlazi iz Srbije, prema procenama taj broj se kreće od oko 15.000 do 45.000 ljudi godišnje.\n“Procene broja migranata iz Srbije pruža Organizacija za ekonomsku saradnju i razvoj (OECD). U Izveštaju o međunarodnim migracijama OECD procenjuje da je iz Srbije u periodu od 2012. do 2016. godine otišlo oko 245.000 lica. To znači da je prema procenama ove organizacije iz Srbije u zemlje članice OECD u proseku godišnje emigriralo oko 49.000 ljudi. Treba napomenuti da su podacima obuhvaćena sva lica koja napuštaju zemlju, tako da su između ostalog uključena i lica koja su u inostranstvo otišla privremeno, i njihov broj između 2012. i 2016 iznosio je oko 33.300, čime se dolazi do neto odliva stanovništva u proseku od oko 15.700 lica godišnje”, navodi Jevtović.\nZbog nerazvijene statistike o broju odlazaka mladih, visokoobrazovanih ljudi ovaj Institut u svojoj studiji i metodologiji primenio je izračunavanje nekoliko scenarija i na taj način javnosti je ponudio moguće troškove odlaska kako bi se na njima zasnivale buduće odluke o kreiranju politika.\n“Rezultati pokazuju da ukupni troškovi obrazovanja lica koja napuštaju Srbiju u jednoj godini, u zavisnosti od obrazovne strukture, variraju od 960 miliona do nešto više od 1,2 milijarde evra. Poređenja radi, ukupan izvoz informaciono-komunikacionih usluga u 2018. godini iznosio je 1,1 milijardu evra”, zaključuje Jevtović.\ninstitut za razvoj i inovacijeNenad Jevtovićodlazak mladih


Kakvi su kada se ZALJUBE: Ovan se samo smeje, Bik na sedmom nebu, a Rak krije svoju ljubav... -\nSvaki Zodijak se drugacije ponasa kada se zaljubi. Neki od njih ne kriju svoju ljubav, neki kriju, a neki ce na sav moguci glas pricati o tome koliko vole i koliko su zaljubljeni.\nEvo kako se svaki znak pojedinacno ponasa kada je ljubav u pitanju…\nKada se pripadnici ovog znaka zaljube,oni ce bukvalno zeleti celom svetu da priznaju koliko vole i koliko su voljeni.Ovan je ponosan znak,ali kada je ljubav u pitanju on ima potrebu da celom svetu objasni koliko je srecan i da otkrije ko je njegova druga polovina.Ovnovi se samo smeju i nema sanse da sakriju ljubav jer se njima u ocima vidi da ih je pogodila Amorova strela.\nBikovi su posebni kada je ljubav u pitanju.Oni ce kriti da su zaljubljeni sve dok ne shvate da su im emocije uzvracene ali onda svoju ljubav javno pokazuju i doslovno budu na sedmom nebu kada znaju da su im osecanja uzvracena. Njima se ljubav kao i Ovnovima prosto vidi u ocima, a zaljubljeni Bik je spreman na sve zbog ljubavi.\nBlizancima je ljubav najvaznija na svetu.Oni nikada nece kriti da vole i isto tako ce biti spremni na sve kako bi usrecili svog partnera i svoju voljenu osobu.Jako je vazno reci da oni nikome ne dopustaju da utice na njihove odluke i da se mesa u njihov zivot.\nRakovi su prava romanticna bica.Oni kada vole cine i nemoguce za svoju ljubav.Dakle,na sav glas ce pricati o tome da imaju novu ljubav i hvalice se svima kako su pronasli svoju srodnu dusu i kako su srecni! Romantika im je u krvi.Medutim,ako shvate da su emocije samo sa jedne strane,Rak ce bolje od ikoga da krije da je zaljubljen.


AIESEC: Future Leaders Forum – Personal magazin\nCase Study Challenge – Timovi mladih ljudi će odgovoriti na zahteve poslovnih studija slučaja u sastavu svakog foruma i u saradnji sa studentima iz inostranstva. Partneri projekta definišu izazove, daju dodatne smernice za njihovo rešavanje i ocenjuju rešenja timova. Studenti će imati dvanaest dana da realizuju zadatu studiju slučaja. Podela studija slučaja će biti 11. marta na Univerzitetu Singidunum, a predstavljanje njihovih rešenja i proglašenje pobednika biće 23. marta 2013. godine.\nAIESEC: Future Leaders Forum was last modified: March 12th, 2013 by Redakcija\nAIESECFuture Leaders Forum\nWebiz – konferencija o poslovnoj primeni Interneta u Zrenjaninu


Prvo reforma zakonodavstva pa rast tržišta nekretnina | Kamatica\nPočetna > vest > Prvo reforma zakonodavstva pa rast tržišta nekretnina\nPrvo reforma zakonodavstva pa rast tržišta nekretnina\nTekst objavljen: 03.06.2014 16:30\nU narednih nekoliko godina mogu se očekivati ozbiljna ulaganja stranih investitora na tržištu nekretnina jugoistočne Evrope, a da bi se Srbija našla iznad konkurentskih zemalja regiona, neophodno je što pre reformisati zakonodavstvo i smanjiti korupciju, odnosno umanjiti rizik po investitore.\nSa međunarodne konferencije o nekretninama “SEE Property Business Forum”, koju je mađarska Portfolio grupacija organizovala u saradnji sa Kraljevskim institutom ovlašćenih procenitelja iz Velike Britanije, rečeno je da je u ovom trenutku domaće tržište najinteresantnije institucionalnim investitorima, odnosno institucionalnim fondovima, grupacijama i bankama. Oni su, kao i domaći investitori, najviše zainteresovani za kratkoročne projekte.\nNa kraju konferencije, zaključeno je da na srpskom tržištu postoji velika potražnja za modernim kancelarijskim prostorima, koji su, pored izgradnje tržnih centara, najinteresantniji investitorima. Kao posebno interesantna, istaknuta je činjenica da se, kada su kancelarijski prostori u pitanju, većina investitora odlučuje da ulaže u Beograd, pre nego u Zagreb, uprkos činjenici da je Hrvatska postala članica Evropske unije.\n“Za sada, domaće tržište je pogodno za kratkoročno investiranje, odnosno za investitore koji žele da ostvare povraćaj uloženog u kraćem vremenskom roku. Da biste ih naveli da ulažu u dugoročne projekte, morate ih uveriti da je tržište postalo stabilno kako bi oni bili sigurni da će posle pet, šest ili sedam godina, kada završe prvi investicioni ciklus, imati mogućnost da povrate uloženi kapital”, objasnio je Stevan Lojović, učesnik konferencije.\nZa razliku od stranih investitora, domaći ulagači su bili aktivniji u proteklom period. Razlog pre svega leži u činjenici da oni bolje poznaju tržište od strane konkurencije, ali i da problemi poput neregulisanog planiranja, zbog kojih stranci često ostaju po strani, domaćim investitorima ne predstavljaju ozbiljniji problem.\nKada je reč o bankarskom sektoru, na konferenciji je istaknuto da banke vrlo rado podržavaju investitore, ali tek kada se uvere u njihovu finansijsku kompetentnost i sposobnost da implementiraju projekat. Njima je vrlo bitna lokacija, tržišni rizik i protok novca, ali i procenat otplaćenosti nekretnina.\nPrimera radi, kada je reč o investiranju u stambene objekte, uslov je da 30 odsto nekretnine bude unapred prodato. Drugim rečima, banke ne žele da dele rizik sa investitorima, ali su spremne da podrže svaki projekat koji ispunjava date uslove.\nSrbija tržište nekretnina nekretnine nekretnina kupovina nekretnine gradnja nekretnine prodaja stana kupovina stana


Savetovalište za odvikavanje od pušenja - Dom zdravlja Novi Sad\nSavetovalište za hronične bolesnike\nOdvikavanje od pušenja zasniva se na primeni psihoterapijsko-edukativnog modela odvikavanja od pušenja. Program SOP-a traje pet dana, a u okviru tog uvodnog programa nastoji se pomoći polaznicima da prestanu pušiti. Iako se model odvikavanja temelji na radu u grupi, rad u SOP-u usmeren je prema svakom pojedincu, od spoznavanja motivacije pojedinca za prestanak pušenja, preko određivanja tipa pušača do analize dosadašnjih neuspeha i pronalaženja novih motiva. Pojedinačno se analiziraju prednosti prestanka pušenja, važnost pozitivnog razmišljanja i vizualizacija sebe kao nepušača.\nPolaznici grupe uče o pravilnoj ishrani, važnosti fizičke aktivnosti itd. Važno je polaznike povremeno pozvati telefonom kako bi im pružili podršku, a i evaluirali rezultate rada. Kontrolni sastanci se održavaju nakon mesec dana, tri meseca, šest meseci i godinu dana kada apstinent postaje nepušač.\nIako su prednosti prestanka pušenja svima dobro poznate, velik broj pušača teško uspeva prestati. Najčešće se to događa zbog adiktivnog svojstva kojeg ima nikotin. Osim navike i fizičke zavisnosti kod pušača se razvija i psihološka zavisnost. Prilikom pokušaja odvikavanja od pušenja kod većine pušača javljaju se karakteristični simptomi koji čine tzv. «Nikotinski apstinencijski sindrom» koji je uveden i u Međunarodnu klasifikaciju bolesti (MKB) u kategoriju mentalnih poremećaja.\nKratka intervencija za odvikavanje od pušenja\nKoliko će osoba biti uspešna u prestanku pušenja zavisi i o njegovoj motivaciji za prestanak, o stepenu zavisnosti kao i o podršci koju dobija dok prolazi kroz rad savetovališta za odvikavanje od pušenja. Razviti dobro senzibilnu grupu podrške u kojoj polaznici razmenjuju svoja iskustva, raspravljaju o pojedinačnim problemima vezanim za odvikavanje od pušenja i nastoje međusobno jedan drugome pomoći da istraju u svojoj odluci je put uspeha ka ostavljanju cigareta.\nZa prestanak pušenja mogu biti efikasne kratkotrajne terapijske intervencije, poput saveta izabranog lekara, ali su još efikasnije intenzivne bihevioralne intervencije, – grupna terapija.\nSavetovanje putem telefonske linije pomoći SOS “LINIJA BEZ DIMA”064/8088035 kao i Fejsbuk stranica “MREŽA BEZ DIMA” pomaže da se predupredi relaps i da se pomogne pušačima da prevaziđu apstinencijalnu krizu Postoje jasni dokazi da je grupna terapija za pomoć pri odvikavaju od pušenja efikasna za određenu grupu pušača kojima taj oblik terapije odgovara.\nJasno je da svim pušačima ne odgovara isti program za pomoć pri odvikavanju, ali postoje pušači koji trebaju pomoć i podršku koju im omogućavaju strukturirani programi kao što je Petodnevni program DZ “Novi Sad” po dr Mekfarlandu i Folkenbergu.\nGrupe se formiraju jednom mesečno, zakazivanje je putem telefona:\n064 80 88 120\nRadno vreme preventivnog centra


Zakupci upošljavaju radnike Aha Mure!? | Pirot vesti\nPočetna/Gradska hronika/Zakupci upošljavaju radnike Aha Mure!?\nZakupci upošljavaju radnike Aha Mure!?\nNa osnovu poslednjih aktivnosti Ministarstva privrede i menadžmenta fabrike Aha Mura Prvi maj ovih dana biće potpisani ugovori sa zakupcima proizvodnih hala i mašina, a u vrlo kratkom roku veći broj radnika vratiće se uz mašine, navodi se između ostalog u saopštenju menadžmenta Aha Mure, koje prenosimo u celosti.\nImajući u vidu da su ovih dana u Aha Muri Prvi maj doo Pirot preduzimane brojne aktivnosti u cilju pokretanja proizvodnje ovim putem želimo da zapošljene upoznamo sa svim dešavanjima.\nKao što je već data informacija da je nakon sastanka u Ministarstvu privrede, održanog dana 23.04.2015.g. doneta zajednička odluka Ministarstva, rukovodstva i svih sindikata Aha Mura Prvi maj, doo, da je posle neuspelog pokušaja reorganizacije preko Unapred pripremljenog plana reorganizacije, najbolje i jedino rešenje koje može pokrenuti proizvodnju u kompaniji izdavanje njenih proizvodnih kapaciteta zainteresovanim zakupcima, preduzete su sve potrebne radnje na realizaciji donetog zaključka.\nPredugovor za izdavanje kapaciteta u zakup je poslat svim zainteresovanim zakupcima, kao i dugogodišnjim poslovnim partnerima.\nU ostavljenom roku za izjašnjavanje zaiteresovanost i ponude za zakup proizvodnih kapaciteta poslala su privredna društva:\n– »Merkatus textile« iz Beograda,\n– »Dansi » iz Leskovca\nFirma »Merkatus textile« je u svojoj ponudi iskazala interesovanje za zakup proizvodnih kapaciteta Hale konfekcije h sa pratecim objektima, a firma »Dansi« za zakup kapaciteta Hale III.\nRazgovori su obavljeni sa predstavnicima obe firme i isti čine napore i aktivnosti na stvaranju uslova za što brže pokretanje proizvodnje obzirom da je sezona jesen-zima već krenula tako da zakupci nastoje da obezbede što veće količine za preradu kako bi se time uposlio što veći broj radnika.\nParalelno sa ovim aktivnostima stvaraju se potrebni tehnički uslovi za pokretanje proizvodnje, a pre svega saglasnost nadležnih inspakcijskih službi za montiranjem kontejnerskih energana kao i popisi potrebne opreme za početak proizvodnje.\nUgovori sa ovim zakupcima će biti potpisani vrlo brzo.\nImajući u vidu da je nedavno u Aha Mura Prvi maj doo isključena struja čine se napori zajedno sa Ministarstvom privrede na iznalaženju rešenja za njeno ponovno i što brže priključenje. U tom pogledu će u ponedeljak biti održan sastanak u Ministarstvu privrede na kome će prisustvovati i potencijalni zakupci.\nŠto se tiče drugog zaključka sa sastanka u Ministarstvu privrede, a tiče se iniciranja stečaja u kompaniji Aha Mura Prvi maj, danas je upućen dopis stečajnom upravniku g.dinu Stevi Radovanoviću sa razlozima i predlogom za pokretanje stečaja. Aha Mura Murska Sobota je 100% vlasnik kapitala naše Fabrike tako da je neophodna njegova saglasnost za otvaranje stečajnog postupka. Pozitivan odgovor g.dina Radovanovića se očekuje već sutra tako da će od ponedeljka 11.05.2015.g. biti preduzete mere na realizaciji ovog zaključka.\nPoštovani, ovom kratkom informacijom smo želeli da Vas još jednom pravovremeno i objektivno informišemo o trenutnim dešavanjima. O svim budućim aktivnostima i dogadjajima ćete takodje biti odmah informisani , a ovu priluku koristimo da Vas još jednom zamolimo na uzdržanost od svih aktivnosti koje mogu da stvore lošu sluku kod zakupaca i uruše projekat oživljavanja i početak proizvodnje u Aha Mura Prvi maj doo.\nKompanija Marmil zapošljava radnike za novi…\nInspekcije Pirotskog okruga:stanje revodno, obuka za radnike\n"Zaštiti lice" - obezbedimo pamučne maske za…\nStiglo 25 tona humanitarne pomoći\nVrelo, vrelije, pakleno!\nZa veću bezbednost pirotskih đaka: “Smesko” i “Ljutko\n8. May 2015. at 14:52\nlPostovani,pa doskora ste pisali kako vlasnica izSlovenije nije ispostovala uslove iz kupoprodajnog ugovora,nije investirala obecanih 11 miliona evra a sada pisete kako je AH Mura prvi maj ucelosti privatna firma,pa to samo ima u Srbiju,dobiti od drzave 6.5miliona evra i oterati radnike van kapije u bedaka,neko ko je placen od para obveznika ove drzave vec je vreme da preduzme mere shodno zakonu jer culi smo u izjavi i samog ministra Sertica da je privatizacija Prvog maja jedna od najkriminalnijih a to je izjavio na lokalne mredije predsednik SSS za kozu i tekstil.\ndavid randjelovic says:\n10. May 2015. at 16:34\nInteresuje me kad ce ahs mura da pocne da radi


SINIŠA MALI OBJAVIO DOBRU VEST: Zadržan kreditni rejting Srbije | Novosti.RS\nSINIŠA MALI OBJAVIO DOBRU VEST: Zadržan kreditni rejting Srbije\n14. 12. 2020. u 23:44\nREJTING agencija ''Standard and Poor's'' je u danas objavljenom izveštaju potvrdila ocenu kreditnog rejtinga Srbije na nivou BB+ i zadržala stabilne izglede za njegovo dalje povećanje.\nOv je na svom instagram nalogu objavio ministar Siniša Mali.\nDoslednost u sprovođenju odgovorne ekonomske politike dala je rezultate, pa tako Srbija i dalje ostaje u grupi retkih zemalja kojima u 2020. godini kreditni rejting nije smanjen.\nAgencija navodi da su zahvaljujući uspešno sprovedenim strukturnim reformama i merama fiskalne discipline i konsolidacije stvorene dobre osnove za održiv privredni rast i da je Srbija ušla u ovu krizu spremna i sa dobro uravnoteženim finansijama.\nVESIĆ: Potvrđen kreditni rejting grada Beograda „Ba3 pozitivan”\n02. 10. 2020. u 10:29\nIstiče se da je smanjenjem javnog duga u prethodnom periodu stvoreno dovolJno fiskalnog prostora da u uslovima krize može da podrži dodatno zaduživanje za paket mera podrške privredi i oporavak ekonomije od negativnog uticaja pandemije, što je ujedno usporilo ekonomski pad srpske privrede.\nTakođe, uspešne mere monetarne politike sprovedene u prethodnim godinama, rezultirale su stabilnom i niskom inflacijom, koja je na nivou od ispod dva odsto.\nU izveštaju se konstatuje da je potencijalna ekonomska šteta od šoka izazvanog pandemijom korona virusa ublažena zahvaljujući i zajedničkom paketu mera podrške Vlade Srbije i Narodne banke Srbije, koji iznosi gotovo 13 odsto BDP-a.\nMere koje su imale za cilj očuvanje proizvodnih kapaciteta celokupne privrede, održanje životnog standarda stanovništva i obezbeđivanje likvidnosti svih ekonomskih subjekata, značajno su pomogle da se ublaže neposredne posledice pandemije, ali i da se stvore uslovi za brži oporavak privrede i ostvarenje dinamičnog rasta u 2021. godini.\nPored toga, Narodna banka Srbije je smanjila referentnu kamatnu stopu za kumulativnih 100 baznih poena na 1,25 odsto tokom 2020. godine i povećala likvidnost bankarskog sektora putem svop i repo-transakcija.\nUsled potrebe da se finansiraju mere podrške privredi i građanima kako bi se smanjio uticaj krize u 2020. godini, došlo je samo do privremenog blagog porasta učešća javnog duga u bruto domaćem proizvodu i već u narednoj godini očekuje se da će se javni dug vrati na prethodni opadajući trend.\nDirektne strane investicije u prethodnom periodu su bile više nego dovoljne da u potpunosti pokriju tekući deficit.\nPored toga, ''Standard and Poor's''' navodi i da su tokom protekle decenije strana ulaganja u srpsku proizvodnju rezultirala jačanjem prihoda i diverzifikacijom izvozne korpe.\nAgencija navodi da su bankarski sistem i kurs dinara ostali stabilni, da su devizne rezerve na rekordnom nivou i da je nivo problematičnih kredita značajno smanjen sa 22 odsto, koliko je iznosio u 2015. godini, na 3,40 odsto od ukupnog iznosa na kraju septembra 2020. godine.\n''Standard and Poor's'' procenjuje manji privredni pad ove godine od 1,5 odsto, u odnosu na prethodno projektovanih 3,5 procenta u maju mesecu, kao i da će Republika Srbija već naredne godine stvariti značajan privredni rast od 4,50 odsto.\nUkoliko se povećanje priliva stranih direktnih investicija nastavi, kao i poboljšanje otpornosti platnog bilansa, rast primanja od izvoza i povećanje nivoa deviznih rezervi, i pored svih rizika, stvorili bi se uslovi za povećanje kreditnog rejtinga Srbije.\nKreditni rejting Siniša Mali NBS povećanje kreditnog rejtinga\nPREDSEDNIK Skupštine Srbije Ivica Dačić izjavio je večeras da, imajući dugogodišnje iskustvo u parlamentu, nije uveren da će evropski posrednici u međupartijskom dijalogu biti objektivni, a od predloga učesnika u dijalogu očekuje da budu realni, održivi i primenljivi.\nSPECIJALNI izaslanik EU za dijalog Beograda i Prištine Miroslav Lajčak ocenio je večeras da su za 10 godina od kada su strane sele za pregovarački sto postignuti važni sporazumi za građane, stabilnost Zabadnog Balkana i evropske integracije regiona.\nNEPOZNATE osobe pokušale su da opljačkaju vozilo koje je prevozilo novac na putu Priština – Gnjilane, kod jezera Badovac. U incidentu su ranjene dve osobe, saopštila je policija tzv. Kosova.


Sretno: Danas se u BiH obilježava Dan rudara – Radio Studio D ::: 99,40 i 97,40 FM\n- 21. Decembra 2019.\nRudari u BiH i ove godine obilježavaju 21. decembar, Dan rudara, ustanovljen u znak sjećanja na rudare tuzlanskog kraja koji su se davne 1920. godine pobunili zbog nametnutih teških uvjeta rada.\nBanovići, Kreka, Đurđevik, Kakanj, Zenica, Breza – samo je dio rudnika Bosne i Hercegovine. U njih ukupno 20 rudari zarađuju “hljeb sa sedam kora” svakog dana.\nSamostalni sindikat radnika rudnika FBiH danas će u Tuzli organizovati proširenu sjednicu Upravnog odbora ove organizacije. Na sjednici će se govoriti o aktuelnom stanju u rudnicima uglja u FBiH, kao i problematici sa kojom se suočavaju radnici zaposleni u rudarskom sektoru.\nSjednici će pored predstavnika i članova SSRRFBiH, prisustvovati predstavnici Vlade Federacije BiH, Vlade Tuzlanskog kantona, JP „Elektroprivreda BiH“ d.d. Sarajevo, te predstavnici uprava rudnika, najavljeno je iz SSRRFBiH.\nPored sjednice, bit će prikazan i dokumentarni film koji je urađen povodom Dana rudara a govori o osnivanju Samostalnog sindikata radnika rudnika FBiH.\nPrevious article Univerzitet u Tuzli promoviše 17 doktora nauka\nNext article Dušan Bajević je novi selektor nogometne reprezentacije BiH


UNITARNI SANJAR: Cjelovita BiH nema demokratsku alternativu | Poskok.info\nUNITARNI SANJAR: Cjelovita BiH nema demokratsku alternativu\nU povodu objavljivanja publikacije “Bosna i Hercegovina 2025.: Scenariji budućeg razvoja događaja”, zamjenik predsjedavajućeg Predstavničkog doma PSBiH Denis Bećirović oglasio se saopćenjem za javnost u kome navodi da “zbog svega što se u njenoj dosadašnjoj historiji dešavalo, cjelovita, demokratska i evropska BiH jednostavno nema alternativu”\n“Na žalost autora, naivno pojašnjenje da je riječ o predlošku za intelektualnu vježbu koja će podstaći kreatore politika u BiH da budu odlučniji u reformskim aktivnostima ne uspijeva potisnuti ukupan doživljaj famoznog petog scenarija iz publikacije “Bosna i Hercegovina 2025.: Scenariji budućeg razvoja događaja”. Ovaj dokument je i kontraproduktivan i veoma štetan za odnose u Bosni i Hercegovini”, kaže Bećirović.\nU zemlji u kojoj se još traže posmrtni ostaci žrtava genocida i ratnih zločina koje su pobijene s ciljem da se BiH nepovratno podijeli, neodgovorno predviđanje disolucije kao moguće opcije za budućnost ove države predstavlja vrhunsko licemjerje, nepoštivanje njenog bića, njene historije, njenih naroda i svakog njenog građanina. Upravo takvo osjećanje nameće se nakon što je Fondacija ‘Friedrich Ebert’ prezentirala publikaciju “Bosna i Hercegovina 2025.: Scenariji budućeg razvoja događaja”, naglasio je Bećirović.\nSmatra da “čak i ako je disolucija BiH navedena kao jedan od pet različitih smjerova kojim bosanskohercegovački voz može krenuti, autori ovog pamfleta morali bi znati da ne postoji ni praktična ni teoretska mogućnost za scenarij disolucije”.\nU slučaju BiH nema mirnih razlaza, nema čistih linija, čehoslovačkog šampanjca ili humanih preseljenja. I, nema ovdje disolucije jer, kada je riječ o BiH, moglo bi se raditi samo o antiustavnoj secesiji i nelegalnom pokušaju rastakanja države koji bi nas neminovno ponovo uveli u nemire, sukobe i destabilizaciju cijelog regiona i ovog dijela Evrope, kazao je Bećirović.\nPo njegovim riječima, ovo nije prvi put da se raznoraznim analizama i bombastično predstavljenim scenarijima država BiH, njena budućnost i stabilnost stavljaju pod znak pitanja.\nNema sumnje da takve projekcije stanja odgovaraju pojedinim lokalnim pa možda i nekim regionalnim politikama pa se upravo zbog toga nameće obaveza da progresivne snage ovog društva u svakoj prilici snažno, jasno i glasno reagiraju na destruktivne ideje i opcije. Treba poštivati pravo na vlastito mišljenje ali je nuđenje bh. javnosti ovakvih teza i scenarija za svaku osudu. Jer, svakome ko je imao sreću da preživi ili spozna šta se na tlu BiH dešavalo od 1992. do 1995. godine trebalo bi biti jasno da bilo kakva disolucija, tačnije antiustavna secesija, znači nova velika i nesaglediva stradanja, stoji u saopćenju iz Kabineta zamjenika predsjedavajućeg Predstavničkog doma Parlamentarne skupštine BiH Denisa Bećirovića, a koje prenosi Sektor za odnose s javnošću Parlamentarne skupštine BiH.


Preko popisa neće moći da se prekomponuje BiH\nHrvatski član Predsedništva BiH Dragan Čović izjavio je da popis stanovništva niko neće moći da koristi u političke svrhe, te ni tako da se Bosna i Hercegovina prikaže kao država bošnjačkog naroda, što neki priželjkuju.\nČović je rekao da se rezultati popisa neće moći upotrebljavati za prekompoziciju BiH.\n“Volio bih čuti primer gde se to sada raspodela vlasti izvršila po popisu iz 1991. godine. Na nivou BiH vlast se formirala po modelu jednake zastupljenosti tri konstitutivna naroda kada su u pitanju Savet ministara BiH i Dom naroda parlamenta BiH. Da bi se ovakva država prekomponovala, moralo bi to biti na drugim modelima za formiranje vlasti u BiH”, rekao je Čović za banjalučki “Glas Srpske”.\nOn je ocenio da u BiH postoji kriza vlasti u vezi sa popisom stanovništva, prilagodjavanjem Sporazuma o stabilizaciji i pridruživanju (SSP) i Akcionim planom za članstvo u NATO-u.\nČović je još rekao da “nije radio iza ledja” srpskom članu Predsedništva BiH Mladenu Ivaniću.\n“Verovatno se to odnosi na nekoliko izjava Bakira Izetbegovića i, naravno, na popis stanovništva. Dugo traje to nezadovoljstvo, ali moramo ići dalje, tražiti rešenja i popravljati stvari”, istakao je hrvatski član Predsedništva BiH.\nIvanić je rekao da su ga druga dvojica članova Predsedništva BiH – Dragan Čović i Bakir Izetbegović “prevarila”, jer je u Predsedništvu postojao dogovor da se objavljivanje rezultata popisa odgodi do kraja godine, jer nije postojala saglasnost oko metodologije obrade popisnih podataka.\nUprkos tome, direktor Agencije za statistiku Velimir Jukić, koji je kadar HDZ BiH, je bez saglasnosti entitetskih direktora zavoda za statistiku objavio metodologiju za obradu podataka popisa, koji osporava RS, jer je na taj način u stalne stanovnike BiH ubrojano i više od 190 hiljada državljana koji žive u inostranstvu, a koji su u vreme popisa 2013. godine stigli u predratna mesta boravka.\nČović smatra da se ništa ne bi promenilo da su rezultati popisa objavljeni posle oktobarskih lokalnih izbora u BiH, jer će se, kako je naveo, svi posvetiti izborima.\n“Tek posle njih ćemo se opet uhvatiti u koštac sa ovim problemima. Biću maksimalno angažovan da se što pre vrati poverenje”, rekao je hrvatski član Predsedništva BiH.\nKomentarišući stav Republike Srpske da ne prizna rezultate popisa, Čović je rekao da se popis pretvorio u klasičnu političku raspravu, čega ne bi smelo biti.\n“Uveren sam da objavljeni brojevi najviše štete hrvatskom narodu. Mislim da popis ne može imati bilo kakav politički uticaj. To će biti goli statistički rezultati za osnovne stvari kada je reč o ekonomskim i demografskim kretanjima”, kazao je on.


Veritas uvodi novi klasifikacioni sistem za inteligentno upravljanje podacima Veritas uvodi novi klasifikacioni sistem za inteligentno upravljanje podacima – Personal magazin\nData Insight 6.0 i Enterprise Vault 12.2 su prva rešenja kompanije Veritas koja će podržavati novi klasifikacioni sistem Veritas Technologies, lider u oblasti upravljanja podacima u multi-cloud okruženjima, predstavio je …\nData Insight 6.0 i Enterprise Vault 12.2 su prva rešenja kompanije Veritas koja će podržavati novi klasifikacioni sistem\nVeritas Technologies, lider u oblasti upravljanja podacima u multi-cloud okruženjima, predstavio je Integrated Classification Engine – novu tehnologiju koja omogućava da steknete savršen uvid u obaveštajne podatke o rizicima koje sa sobom nose podaci locirani na vašim serverima i u “oblaku”.\nOrganizacije danas ulažu napore da sagledaju svoje najbrže rastuće podatke —nestrukturirane podatke, kao i da steknu uvid u rizike u vezi sa njima. Ovaj tip podataka — koji obuhvata e-mail prepisku, dokumente i slike — izlaže organizacije potencijalno štetnim bezbednosnim ranjivostima i nenamernom odlivanju podataka o ličnosti i podataka koji se mogu koristiti za identifikaciju ličnosti (PII podaci). Prema studiji Veritas Data Genomics Index za 2017. godinu, očekuje se da ovaj problem postane još izraženiji sa rastom podataka preduzeća, čija stopa iznosi 49 procenata godišnje.\nNov integrisan sistem za klasifikaciju omogućava organizacijama da brzo skeniraju i označe (taguju) podatke, kako bi bili sigurni da se ispravno upravlja osetljivim ili rizičnim informacijama i da one budu adekvatno štićene. Ova inovativna tehnologija pruža širok uvid u PII podatke i pomaže kompanijama da svoje poslovanje drže u okvirima propisa, koji pak od njih zahtevaju da donesu i sprovode diskretne politike zadržavanja podataka, nad kompletnim setom podataka kojim raspolažu — nezavisno od toga gde se ti podaci nalaze.\nOva nova tehnologija je sad dostupna u sklopu rešenja Veritas Data Insight 6.0 i Veritas Enterprise Vault 12.2. Buduće integracije ove tehnologije su u planu za sve Veritasove softvere za zaštitu podataka, skladištenje podataka i za upravljanje podacima.\nTehnologija za klasifikovanje pomaže organizacijama da usaglase poslovanje sa GDPR-om i globalnim regularornim zahtevima\nMogućnosti integrisanog klasifikacionog sistema pomažu organizacijama da dostignu nivo usaglašenosti poslovanja sa rigoroznim zahtevima zaštite podataka koji se primenjuju u celom svetu, kao što je predstojeća Opšta regulativa za zaštitu podataka (GDPR) koju je donela EU.\nKonkretnije, integrisani klasifikacioni sistem može utvrditi gde se sve nalaze podaci o ličnosti, pa sugerisati aktivnosti koje pomažu organizacijama da adekvatno odluče koje zapise će zadržati ili obrisati, što su ključni i teški izazovi nametnuti GDPR regulativom.\nPrema nalazima prve faze istraživanja Veritasovog izveštaja o GDPR-u za 2017, gotovo 40 procenata anketiranih je zabrinuto u vezi sa mogućnošću njihove organizacije da pouzdano utvrdi ili pronađe podatke u kratkom vremenu, što je obavezno kod GDPR-a.\nJednostavan za korišćenje i lak za implementaciju, Integrisani klasifikacioni sistem u sebi ima više od stotinu prepodešenih šablona za prepozanavanje brojeva kreditnih kartica i brojeva socijalnog osiguranja, medicinskih zapisa i dr. PII podataka. On takođe dolazi sa više od 60 podešenih politika za GDPR, HIPAA, Sarbanes-Oxley i druge akte regulative na snazi širom sveta, kako bi se ubrzale pripreme za postizanje usaglašenosti. Dodatne mogućnosti obuhvataju rečnik rizičnih ključnih reči na osnovu kojih se može posumnjati u neadekvatnosti, kao i alate za ocenjivanje usaglašenosti i dobijanje uverenja o kvalitetu, alate za umanjivanje lažnih uzbuna.\n“Klasifikaciona tehnologija je kritična za organizacije kojima je potreban širi uvid u PII podatke i koje hoće da pribave određene informacije brzo da bi postupile u vezi sa GDPR-om,” rekao je Majk Palmer, izvršni potpredsednik i direktor za proizvode u kompaniji Veritas. “Ručno pokretane procese često ne možemo da garantovano sprovedemo, traže puno truda i nisu konzistentni. Ali uvođenjem moderne klasifikacione tehnologije u naš portfolio rešenja, Veritas se probija na vodeću poziciju na tržištu s novim pristupom upravljanju podataka koji olakšava pronalaženje osetljivih podataka, dupliranih i ustajalih podataka za brisanje, te dopušta organizacijama da donose odluke na bazi više informacija.”\nData Insight 6.0 stapa veštačku inteligenciju s klasifikacijom da unapredi otkrivanje rizika\nVeritas Data Insight 6.0 preduzima značajan korak napred u pružanju analitike rizika tako što vrši triangulaciju uvida iz klasifikacije sadržaja, analitike meta-podataka i ponašanja korisnika da brzo detektuje potencijalne počinioce loših dela ili zlonamernih aktivnosti. Ocena rizičnosti korisnika koju daje Data Insight je prva linija odbrane za identifikovanje sumnjivih aktivnosti i pokretanje korektivnih napora da osetljivi podaci ostanu zaštićeni.\nData Insight 6.0 uvodi tehnologiju mašinskog učenja koja uzima u obzir ocenu rizičnosti korisnika i atribute datoteka da otkrije i “ulovi” koji su to najrizičniji fajlovi u nekoj organizaciji, kao i da preporuči dalje korake. Primenom veštačke inteligencije za određivanje prioriteta za skeniranje koje vrši integrisani klasifikacioni sistem, Data Insight 6.0 može da “savlada” petabajte podataka kako bi osvetlio i najtamnije kutke skladišta podataka. Data Insight 6.0 je odmah dostupan od Veritasa i njegovih partnera širom sveta.\nEnterprise Vault 12.2 koristi klasifikaciju da obogati inteligencijom zadržanje i otkrivanje podataka\nVeritas Enterprise Vault 12.2 omogućava administratorima da u svoje arhive ubace inteligenciju, kroz ponovnu klasifikaciju svih svojih postojećih sadržaja uz konzistentne šablone i politike koje se dobijaju preko integrisanog klasifikacionog sistema. Rešenje upoređuje oznake za klasifikaciju sa politikama za zadržavanje podataka, kako bi obezbedilo da se svim kritičnim podacima upravlja na pravi način, a istovremeno omogućilo brisanje “smeća” tokom normalnog odvijanja rada.\nUnapređene mogućnosti klasifikovanja stvaraju osnovu za hitro sprovođenje istraga, olakšavajući pretraživanje sadržaja korišćenjem oznaka za klasifikaciju i ubrzavanje reakcije na otkriće ili na zahtev za dobijanje informacija, kako bi se odgovorilo na zakonske obaveze. Enterprise Vault 12.2 je od ovog meseca dostupan od Veritasa i njegovih partnera širom sveta.\n“Kako rast količine podataka počinje da se meri u egzabajtima, organizacije su postajale pretrpane većinom nestrukturiranim “tamnim” podacima koji su duplirani, ustajali ili su izuzetno promenljivog kvaliteta” rekao je Džejson Bafington, glavni analitičar u Enterprise Strategy grupi. “Integrisani klasifikacioni sistem koji je predstavio Veritas danas, osmišljen je da značajno pomogne kompanijama kojima je potrebno da uspostave kontrolu nad podacima, upravljaju rizicima i postignu usaglašenost sa regulativom kroz obaveštajne podatke na osnovu kojih se mogu preduzimati akcije, a to su saznanja o tome koji podaci sve postoje, ko je njihov vlasnik i ko im može pristupiti, ali i kako se sa njima postupa, tj. kako se oni koriste.”\nVeritas uvodi novi klasifikacioni sistem za inteligentno upravljanje podacima was last modified: August 16th, 2017 by Redakcija


Rajs i Gejts pripremaju se za sastanak sa ruskim zvaničnicima u Moskvi\nDržavni sekretar Kondoliza Rajs i sekretar za odbranu Robert Gejts pripremaju se za sastanak sa ruskim zvaničnicima u Moskvi, gde će razgovarati o planu za razmeštanje američkog odbrambenog raketnog sistema u Evropi. Američka delegacija će se sastati sa ruskim liderima Vladimirom Putinom i novim predsednikom Dmitrijem Medvedevim tokom naredna dva dana.\nČetrdeset minuta. Tliko dugo je predsednik Vladimir Putin ostavio Kondolizu Rajs i Roberta Gejtsa da čekaju tokom njihove prethodne posete Moskvi prošlog oktobra. Njihov tadašnji dnevni red, kao i sada, bila je rasprava o američkim planovima za razmeštanje odbrambenog raketnog sistema. Medjutim, ovog puta državni sekretar Rajs je rekla da će stvari biti drugačije. Na konferenciji za novinare u petak, tokom turneje po Latinskoj Americi, ona je istakla da je Državni sekretarijat imao dobre nezvanične razgovore sa Rusima. Ona je dodala da postoji dovoljno interesa da se to pitanje ponovo razmotri i vidi da li je moguć napredak. Na sastancima zakazanim za 17. i 18. mart sa ruskim ministrom inostranih poslova Sergejom Lavrovom i ministrom odbrane Anatolijem Serdjukovom biće reči o američkom planu za izgradnju odbrambenog sistema u Evropi.\nPlan podrazumeva postavljanje više od 10 raketnih presretača u Poljskoj i radarskog sistema u Češkoj. Prošlog meseca, presednik Putin je rekao da će američki plan eliminisati rusku strateški odbrambeni sistem i izazvati novu globalnu trku dve zemlje u naoružavanju – što bi, prema njegovim rečima, mogao da bude ogroman teret za ekonomije dve zemlje. Amerika je odgovorila tako što je naglasila da se raketni odbrambeni sistem ne planira radi odbrane od ruskog arsenala, nego protiv potencijalnog napada iz Irana ili drugih pretnji. Rusija je ponudila alternativni plan, koji obuhvata izgradnju zajedničkog rusko-američkog radarskog odbrambenog sistema u Azerbejdžanu. Američki zvaničnici su bili uzdržani prema tom predlogu. Da li bi američki sistem mogao da predstavlja bilo kakvu opasnost za Rusiju ostaje nejasno. Ruski nezavisni vojni analitičar Pavel Felgenhojer kaže da mnogi stručnjaci u Rusiji ne smatraju da je američki predlog opasan za ruski nuklearni arsenalu.\nFelgenhojer kaže da nema opasnosti od 10 raketa-presretača u Poljskoj. On je dodao da bi bilo bolje da se ti projektili, čak i da su namenjeni presretanju ruskih projektila, postave u Irskoj ili Severnoj Dakoti, odakle bi mnogo efikasnije mogli da presreću ruske projektile. Ostaje mogućnost stvaranja zajedničkog sistema koji bi štitio Rusiju, takodje i Evropu i Sjedinjene Države od raketnog napada. Dok se diskusija nastavlja, obe strane shvataju da će u narednoj godini imati nove predsednike. Felgenhojer zbog toga ne predviđa da će se tokom predstojećih razgovora dogoditi nešto važno.\nAmeričko-ruski odnosi tokom dva mandata predsednika Putina bili su obeleženi tenzijama oko različitih pitanja, od nezavisnosti Kosova do iranskog nuklearnog programa. Portparol Državnog sekretarijata Šon Mekormak izjavio je da će državni sekretar Rajs i sekretar za odbranu Gejts možda produžiti boravak, ukoliko se pojave znaci potencijalnog napretka. Među ostalim temama predstojećih razgovora su borba protiv širenja nuklearnog oružja i terorizma. Sastanak se održava uoči posete predsednika Buša Ukrajini, gde će biti reči i o mogućem ulasku te bivše sovjetske republike u NATO. To pitanje bi takodje moglo da bude izvor američko-ruskih tenzija i očekuje se da će biti na dnevnom redu ovonedeljnog sastanka.


Rudnik uglja utrostručio dobit | SEEbiz.eu\nObjavljeno: 24.11.2017 / 08:32\nPodaci sa veb sajta Montenegroberze pokazuju da su poslovni prihodi Rudnika tokom tri kvartala iznosili 29,59 miliona eura i bili veći 17,46 odsto ili 4,4 miliona eura u odnosu na uporedni period prošle godine. Poslovni rashodi između dva uporedna perioda porasli su sa 23,36 miliona na 24,38 miliona eura ili 4,3 odsto.\nVanredna skupština akcionara Rudnika uglja zakazana je za 14. decembar, a na dnevnom redu je razmatranje odluke o usvajanju smjernica za sačinjavanje obrazloženog mišljenja o uslovima, vrsti i visini naknade za preuzimanje rudnika uglja u vezi sa objavljenom odlukom o izražavanju zainteresovanosti Elektroprivrede za ulazak u vlasničku strukturu Rudnika.\nEPCG je ranije donijala odluku da je zainteresovana da prihvati ponudu većinskih akcionara Rudnika - italijanske firme A2A i Aca Đukanovića o kupovini njihovih akcija. A2A ima 39,5 odsto akcija a Đukanović 11,8 odsto.\nOni su zatražili 6,5 eura po akciji, a EPCG je angažovala kompaniju Dellloite da procjeni vrijednost akcija Rudnika.\nPrema ugovoru između EPCG i kompanije Delloite, izvještaj sa procjenjenom vrijednosti akcija je trebalo da bude završen do 4. avgusta ove godine, ali taj posao još nije okončan.\nMinistarska ekonomije Dragica Sekulić je prije deset dana za "Vijesti" kazala da se taj izvještaj ne krije od javnosti, već da su preliminarni dokumenti dobijeni od Delloita detaljno anaizirani u EPCG i da će biti objavljeni kada dokument bude završen.\nTagovi: Rudnik uglja, Aco Đuikanović, Elektroprivreda Crne Gore, A2A


Svedok protiv Delića ne može u Holandiju | Glas javnosti\nsubota 11. avgust 2007.\nPočetna > Politika > Svedok protiv Delića ne može u Holandiju\nSvedok protiv Delića ne može u Holandiju\nBEOGRAD - Holandske vlasti, kako Glas saznaje, onemogućile su Ali Hamadu, bivšem oficiru Al kaide, pojavljivanje pred Haškim tribunalom, gde je prošlog meseca trebalo da svedoči u postupku protiv bivšeg generala Armije BiH Rasima Delića. Uprkos insistiranju Međunarodnog krivičnog tribunala, vlasti u Holandiji žestoko su se usprotivile njegovom ulasku u zemlju, pa će se stoga, kako tvrdi Hamad, celo sudsko veće Tribunala u Hagu, tužioci, optuženici, njihova odbrana i posmatrači početkom septembra „preseliti“ u Sarajevo, kako bi omogućili Ali Hamadu da učestvuje u nastavku suđenja.\n- Prošlog meseca trebalo je da se pojavim u Hagu kako bih izložio svedočenje na suđenju Rasimu Deliću. Međutim, pošto je Holandija otežavala mogućnost mog ulaska na njihovu teritoriju, iz Tribunala mi je saopšteno da će ovim povodom celo sudsko veće iz Haga doći u Bosnu - rekao je za Glas Ali Hamad.\nKako saznajemo, kompletna „svita“ Haškog tribunala, tokom saslušanja Ali Hamada, koje bi trebalo da traje tri do četiri dana, biće smeštena u jednoj od prostorija državnog suda u Sarajevu, a posle toga vratiće se u Hag, gde će isti proces biti dovršen.\nMeđutim, u Haškom tribunalu juče nisu mogli da potvrde ovu informaciju, pod izgovorom da „o ovom slučaju nisu obavešteni“.\n- Ne znam ništa o tome što pričate. Ne sumnjam u to da vam se Ali Hamad obratio, ali o tome jednostavno do sada nisam informisan - bilo je sve što smo čuli od portparola Tribunala Refika Hodžića.\nAli Hamad je, kao pripadnik Al kaide, učestvovao u građanskom ratu u BiH. Bio je oficir za kontranapad ove terorističke mreže, ali je iz te organizacije istupio posle napada u SAD 11. septembra 2001, a zatim je postao učesnik kampanje u borbi protiv terorizma. Oženjen je državljankom BiH sa kojom ima dvoje dece, a trenutno je na izdržavanju zatvorske kazne u Kazneno-popravnom domu „Zenica“ zbog postavljanja i aktiviranja auto-bombe u Mostaru. Tokom boravka u KPD „Zenica“ Ali Hamad je napisao autobiografsku knjigu u kojoj bez zadrške govori o svom životu, o Al kaidi, akcijama i zločinima ove organizacije u BiH i ostatku sveta, ali i svojoj savesti i pokajanju. Bilo je najavljeno da će svedočiti u postupku protiv bošnjačkog generala Rasima Delića, o zločinima počinjenim nad srpskim i hrvatskim civilima tokom rata u BiH.\nPolitika - ukratko..\nSve u ime međunarodnog prava\nMogući kompromis - delimična podela\nRešenje da pomiri Srbe i Šiptare